title: Fuuga

text: Klassismin aikaan fuugamuotoa käytettiin vielä jonkin verran. W. A. Mozartin requiemin Kyrie-osassa voi kuulla esimerkin "kaksoisfuugasta", fuugasta, jossa on kaksi teemaa (kyseisessä kappaleessa nämä teemat aloittavat peräkkäin). Myös esimerkiksi Joseph Haydnin jousikvartettojen ja Ludwig van Beethovenin pianosonaattien osissa on fuugia. Romantiikanaikaisissa sävellyksissä fuugia on melko vähän; urkumusiikin säveltäjät ovat kuitenkin yleensä jossain määrin pitäneet yllä fuugasäveltämisen perinnettä, esimerkiksi myöhäisromantiikan aikana erityisesti Max Reger. Sen sijaan eräät 1900-luvun musiikin säveltäjät käyttivät fuugamuotoa runsaasti: Béla Bartók, Paul Hindemith ja Dmitri Šostakovitš (esimerkiksi 24 preludia ja fuugaa op. 87 sekä 15. jousikvarteton alku) sävelsivät useisiin kappaleisiinsa fuugia.


title: Eero Nelimarkka

text: Eero Aleksander Nelimarkka (10. lokakuuta 1891 Vaasa – 27. marraskuuta 1977 Helsinki) oli suomalainen taidemaalari. Hänet tunnetaan parhaiten pohjalaista lakeusmaalauksista mutta hän tuotti myös muotokuvia ajan vaikuttajista, perheenjäsenistään sekä pohjalaisten tupien emännistä ja isännistä. Kuva-aiheisiin lukeutuu myös interiöörejä, asetelmia sekä kaupunkikuvaelmia. Eero Nelimarkka oli Eero Järnefeltin oppilas. Hän avioitui Saima Alaviitalan kanssa vuonna 1918. Pariskunnalla oli neljä lasta. Vuonna 1956 hänet palkittiin Pro Finlandia -mitalilla, ja professorin arvonimen Nelimarkka sai vuonna 1966.


title: Eero Nelimarkka

text: Nelimarkka syntyi kahdeksanlapsisen perheen kuopukseksi Vaasassa vaivaistaloon. Taiteilijan vanhemmat Maria ja Erkki Nelimarkka olivat kotoisin Alajärveltä, jossa suvut olivat eläneet jo 1700-luvulta lähtien. Suku oli musikaalinen, perheenisä Erkki lauloi ja soitti viulua. Äidin isä oli ammatiltaan hääsoittaja. Perhe oli siirtynyt paremman toimeentulon toivossa ensin Helsinkiin ja asettunut sen jälkeen Vaasaan. Erkki oli syvästi uskonnollinen ja teki oletettavasti saarnamatkoja. Hän toimi räätälinä ja kuoli Vaasassa mielisairaalassa Eeron ollessa 9-vuotias. Kuoleman myötä perhe muutti köyhäintalosta kaupungin vuokra-asuntoon. Heillä oli omaisuutenaan ainoastaan tyhjä kaappi, pyöreä kaksiosainen pöytä, lavitsa ja leveä sänky.


title: Eero Nelimarkka

text: Kansakoulun käytyään Nelimarkka haaveili opintojen jatkamisesta lyseossa mutta varojen uupuessa hän päätyi sokerileipurin oppiin. Hän teki kisällinäytteensä 15-vuotiaana, saaden "sällin" paperit "Waasan tehdas ja käsityöläisyhdistykseltä" 10.6.1907. Valmistumisen yhteydessä hän sai myös apurahan ulkomaista opintomatkaa varten ja vesivärit sekä erillisen kehotuksen jatkaa piirustus- ja maalausharrastustaan. Nelimarkka jäljensi kouluaikanaan japanilaisia ja kiinalaisia piirroksia. Hänen ensimmäinen opintomatkansa kohdistui Tukholmaan, jossa viipyi kahdeksan kuukautta. Matkan aikana Nelimarkka tutustui Carl Larssonin maalauksiin kiinnostuen enemmän taidemaalarin ammatista. Hän palasi Suomeen vuonna 1908, mutta saatuaan potkut vaasalaisesta leipomosta hän lähti nopeasti Lyypekkiin täydentämään sokerileipurin opintojaan. Tällä matkalla hän viipyi puoli vuotta. Sokerileipurin opintojen ohella hän alkoi opetella koristemaalariksi, harjaantuen aluksi ootraamaan huonekaluja. Palattuaan Suomeen Nelimarkka ryhtyi jatkamaan taidemaalarin opintojaan. Alkuun hän asui veljensä Paavo Nelimarkan luona Heinolassa, jonka yhteiskoulun piirustuksen opettajana toimi taidemaalari Bruno Hahl. Hahl kannusti nuorta Nelimarkkaa lähtemään Helsinkiin. Hän sai työpaikan Löfströmin leipomossa ja kirjoittautui iltaoppilaaksi Taideteollisuuskeskuskouluun. Opettajina toimivat siihen aikaan Werner von Hausen ja Sigfrid Keinänen. Nelimarkkaa ei hyväksytty Taideyhdistyksen piirustuskouluun, sillä hän ei ollut suorittanut opintoja lyseossa.


title: Eero Nelimarkka

text: Nelimarkka hylkäsi haaveet leipurin ammatista täysin vuonna 1911 ja ryhtyi tavoittelemaan uraa päätoimisena taiteilijana. Gallen-Kallelan neuvosta hän lähti vuoden 1912 alusta opiskelemaan vuodeksi Pariisiin. Matka katettiin lainarahoin, eikä nuori taiteilija osannut lainkaan ranskaa. Matkatoverina hänellä oli saksalainen kuvanveistäjä Wilhelm Lehmbruck, jonka avulla hän sai hotellihuoneen. Ruotsalaisten taiteilijoiden avulla hän löysi työhuoneen ja ilmoittautui oppilaaksi vapaaseen akatemiaan Rue Grande Chaumièreen. Nuori taiteilija palasi jo samana vuonna takaisin Helsinkiin ja sai paikan Eero Järnefeltin oppilaana Yliopiston piirustussalilta. Hän opiskeli Helsingissä vuosina 1912–1914 ja asui Larin-Kyöstin kanssa Oulunkylässä. Pariisissa Nelimarkkaan olivat tehneet lähtemättömän vaikutuksen Puvis de Chavannesin "Köyhä kalastaja" ja P. Sebastian Luxemburgin museossa sekä Louvressa Botticellin freskofragmentit.


title: Eero Nelimarkka

text: Suomen sisällissodan aikana Nelimarkka asui Vaasassa. Hänen veljensä kaatui Oulun valloituksessa. Eero Nelimarkka avioitui 31.12.1918 alahärmäläisen Saima Alaviitalan kanssa. Heille syntyi neljä lasta, joista Esko Tuomas Nelimarkka (1925–1997) jatkoi isänsä jäljillä taidemaalarina ja pohjalaisten lakeuksien kuvaajana. Myös Eero Jaakko Nelimarkka (1919–1941) tunnettiin taitavana maalarina ennen kaatumistaan jatkosodassa. Pariskunnan ainoa tytär Katri Helena Lindholm (1921–1983) opiskeli isänsä tapaan taideteollisessa oppilaitoksessa. Juha Antti Elias Nelimarkka (1923–1990) opiskeli diplomi-insinööriksi ja perusti myöhemmin Metsoon yhdistyneen Neles Oy:n 1956.


title: Eero Nelimarkka

text: Nelimarkka teki taiteellisen läpimurtonsa vuoden 1916 jälkeen Helsingissä. Hänen teoksensa määriteltiin "lyyriseksi marraskuulaiseksi". Vuonna 1919 Nelimarkka lähti kuriiripassilla Lontoon kautta toiselle Pariisin matkalleen ja opiskeli Akadémie Modernessa noin kuukauden ajan fauvisteihin kuuluneen Othon Frieszin oppilaana. Hän opiskeli myös Académie Julianissa sekä taiteilija André Lhoten akatemiassa. 1920 luvun alussa tehtiin Nelimarkan aloitteesta huomattava päätös: Suomen Taiteilijaseuran pöytäkirjat, mitkä siihen saakka oli kirjoitettu ruotsinkielellä, voitiin - sihteeristä riippuen - kirjoittaa myös suomeksi. Nelimarkka joutui myös olemaan Takaharjun keuhkotautiparantolassa 1920 luvulla.


title: Eero Nelimarkka

text: Vuonna 1928 hän kävi Pariisissa ja Italiassa ja vuonna 1934 Brysselissä.


title: Eero Nelimarkka

text: Vuonna 1928 Nelimarkka osti tontin Alajärven, Pekkolan kylästä ja rakennutti paikalle mansardikattoisen huvilan, jonka perusosa valmistui 1932. Vuonna 1940 hän rakennutti Alahärmään itselleen pienen maalausmajan. Tässä vaiheessa Nelimarkka ryhtyi erikoistumaan Etelä-Pohjanmaan ja sen ihmisten kuvaamiseen. Jalmari Ruokokosken kehotuksesta Nelimarkka osallistui tohtori Thorsten Renvallin Lapin jääkäripataljoonan mukana Petsamon taisteluihin saaden ansioistaan VR 4. kunniamerkin.


title: Eero Nelimarkka

text: Vuonna 1945 perustettiin Nelimarkka-Rahasto säätiö. Säätiön muita perustajia olivat muun muassa professori J. A. Hollo, Ragnar Ekelund, Sulho Ranta, Ludvig Wennervirta, sekä hänen poikansa DI Antti Nelimarkka. Rahaston tehtävänä on vaalia taiteilijan tuotantoa ja elämäntyötä, sekä tukea suomalaista kuvataidetta keräämällä taidetta. Taiteilija lahjoitti säätiölle 22 teosta, jonka turvin oli mahdollista ostaa taiteilijan isän kotitila ja kunnostaa siihen kuuluvat rakennukset. Vuonna 1964 kivinavetan paikalle rakennutettiin Hilding Ekelundin piirtämä Nelimarkka-museo, johon sijoitettiin Nelimarkka-rahaston keräämät taidekokoelmat. Museon piirissä toimii edelleen taiteilijaresidenssi, sekä järjestetään taidekursseja. Säätiön kokoelmiin kuuluu muun muassa Viggo Wallensköldin, Teemu Mäen ja Kimmo Kaivannon taidetta. Nelimarkka-Rahaston säätiön pitkäaikainen puheenjohtaja on Antti Nelimarkan tytär taiteen tohtori Riitta Nelimarkka.


title: Eero Nelimarkka

text: Eero Nelimarkka oli Pohjalaisen Taiteilijaliiton perustaja- sekä kunniajäsen.


title: Eero Nelimarkka

text: Aloittaessaan taiteilijana 1910-luvulla Nelimarkka lukeutui modernistiseen Marraskuun ryhmään. Hänen debyyttinäyttelynsä oli Helsingissä vuonna 1913. Nelimarkan töissä on nähtävissä jälkiä paitsi kubismista, myös varhaisesta impressionismista. Alkutaipaleen muoto- ja värikokeilujen jälkeen Nelimarkka suuntautui pohjalaisen lakeuden kuvaamiseen. Lakeusaiheissa on nähtävissä Marraskuun ryhmälle ominainen niukka värinkäyttö ja askeettinen sommittelu. Hän on myös toteuttanut Iin kirkon sekä Vaasan ja Laihian rukoushuoneen alttaritaulut sekä Skibotnin ja Yykeän kirkkojen alttaritaulut Norjassa.


title: Eero Nelimarkka

text: Nelimarkka vietti urastaan yli 10 vuotta ulkomailla. Hänen ensimmäiset ulkomaannäyttelynsä olivat vuonna 1917 Moskovassa ja viimeisimmät Kiinassa vuonna 1958. Opinto- ja näyttelymatkat veivät taiteilijan Yhdysvaltoihin asti. Lukuisia Nelimarkan teoksia on ulkomaisessa omistuksessa, sillä paljon maailmalla matkannut taiteilija myi osan töistään paikan päällä heti niiden valmistumisen jälkeen.


title: Spin-off

text: Spin-off ( ’pyöriä’ + "off" ’irti, eroon’) tarkoittaa menestyksekkään kirjan, elokuvan, televisiosarjan, videopelin tai muun kerronnallisen teoksen pohjalta tehtyä oheis- eli sivutuotetta, kylkiäistä eli uutta teosta tai sarjaa.


title: Spin-off

text: "Spin-off"-sarjoille on tyypillistä, että ne ottavat alkuperäisestä teoksesta jotakin, mikä uudessa teoksessa nostetaan pääasiaksi. Esimerkiksi hahmo, joka alkuperäisessä TV-sarjassa oli vain sivuhahmo, voi nousta omassa sarjassaan päähenkilöksi.


title: Spin-off

text: "Spin-off"-teokset sisältävät usein alkuperäisen teoksen hahmoja tai sijoittuvat siitä tuttuun miljööseen mutta pysyvät silti omana kokonaisuutenaan, erillään alkuperäisestä teoksesta. "Spin-offin" rooli alkuperäisteoksen juonijatkumossa voi joissain tapauksissa olla vaikea määritellä. Jotkut "spin-offit" voivat esim. sijoittua juonellisesti aikaan ennen alkuperäisen teoksen tapahtumia tai suoraan alkuperäisen teoksen jälkeen. "Spin-off" voi tapahtua myös rinnakkain alkuperäisen teoksen kanssa, jolloin se voi vaikkapa näyttää, mitä tapahtui jossain muualla samaan aikaan kun päätarina tapahtui. Jotkut "spin-offit" taas voivat luoda rinnakkaisen universumin, jossa on samankaltaisia piirteitä ja hahmoja kuin alkuperäisessä tarinassa mutta silti eivät ole missään tekemisissä sen kanssa.


title: Spin-off

text: Historian ensimmäisenä "spin-off"-sarjana pidetään vuonna 1941 aloittanutta "The Great Gildersleeve" -radiosarjaa, joka erkani "Fibber McGee and Molly" -sarjasta.


title: Spin-off

text: "Spin-off"-termiä käytetään myös liike-elämässä muun muassa kuvaamaan vanhasta yrityksestä irrotettua uutta yritystä eli "oheisyritystä"'


title: Spin-off

text: Kolmanneksi termillä tarkoitetaan oheistuotetta, sivutuotetta, esimerkiksi tutkimuksen oheistulosta. Termillä kuvataan tekniikan siirtymistä sovellutuksesta toiseen; esimerkiksi NASA kertoo, miten avaruustekniikkaa on siirtynyt maanpäälliseen käyttöön. Tässä mielessä on kerrottu paljon virheellisiä tarinoita, esimerkiksi Teflon-muovin on väitetty olleen avaruustekniikan tulos.


title: Battery (energiajuoma)

text: Battery on energiajuoma, jonka virkistävä vaikutus perustuu kahvi- ja guarana-uutteisiin sekä tauriiniin. Juoma on keltaista, kuplivaa ja makeahkoa.


title: Battery (energiajuoma)

text: Batteryn omistaja ja valmistaja on Oy Sinebrychoff Ab, joka on osa kansainvälistä Carlsberg-panimokonsernia. Battery tuotiin markkinoille vuonna 1997, ja sitä on parhaimmillaan myyty 40 maassa. Suomessa Battery oli vuonna 2007 eniten myyty energiajuoma.


title: Battery (energiajuoma)

text: Batteryn brändin perusajatus on energiaa sisältävä "paristo" (). Pakkauksessa pyritään jäljittelemään pariston ulkonäköä. Batteryn slogan on "Keeps You Going".


title: Battery (energiajuoma)

text: Battery-konsepti kehitettiin vuonna 1996 yhteistyössä mainostoimisto Hasan & Partnersin kanssa, joka vuonna 2016 sai Batteryn ja muut Sinebrychoffin juomabrändit jälleen asiakkaikseen. Batteryn kansainvälisessä mainonnassa avustaa Hasanin ruotsalainen tytäryhtiö Perfect Fools. Välillä Batteryn markkinointiviestintää tekivät muun muassa Lowe Partners ja Contra.


title: Battery (energiajuoma)

text: Alkuperäisen Battery Energy Drinkin lisäksi juomasta on johdettu erilaisia variaatioita:Eri makuvaihtoehtojen saatavuus vaihtelee maittain ja markkinoittain.


title: Battery (energiajuoma)

text: Suomen markkinoilla ovat aiemmin olleet saatavilla:Battery-juomia myydään pääasiassa 40 cl:n muovipulloissa sekä 33 cl:n ja 25 cl:n tölkeissä. Elokuussa 2010 Suomessa tuli myyntiin rajoitettu erä pinttitölkkejä (0,568 litraa), joka tunnettiin nimellä "Battery Limited edition 0,568 l". Suuren suosionsa ansiosta tuotetta on alettu myymään "Big Edition" -nimellä, eli sen myyntiä ei ole enää rajoitettu. Vuonna 2014 Battery lanseerasi uuden 25 cl:n tölkin.


title: Battery (energiajuoma)

text: Suomessa kehitettyä ja tammikuussa 1997 markkinoille tuotua Batteryä on alusta asti viety muihinkin maihin. Vuoden 1997 kesällä Batteryä alettiin myydä Virossa, Latviassa ja Liettuassa ja seuraavana vuonna muualla Norjassa ja Ruotsissa.


title: Battery (energiajuoma)

text: Vuonna 2016 Battery-juomia vietiin 20 maahan, mikä teki siitä Sinebrychoffin kansainvälisimmän tuotemerkin. Enimmillään Batterya on myyty yli 40 maassa. Yksi vahvimpia Battery-markkinoita on Chile sen jälkeen, kun pari chileläistä maailmanympärimatkaajaa oli Helsingissä keksinyt alkaa tuoda sitä kotimaahansa.


title: Battery (energiajuoma)

text: Vuonna 2011 avattiin Battery-verkkokauppa, joka toimii yhteistyössä Amazon.com- ja Suomikauppa.fi-sivustojen kanssa. Kaupan kautta voi kuka tahansa tilata Batteryn tuotteita mihin maahan tahansa.


title: Battery (energiajuoma)

text: Tuoteominaisuuksissa ja -promootioissa voi olla paikallisia erikoisuuksia: esimerkiksi Jemenissä tölkin ulkoasua on mukautettu arabikulttuuriin siten, että plus-merkin tilalla on salama.


title: Suurennuslasi

text: Suurennuslasi on kupera linssi, jonka läpi katsottaessa esineet näkyvät suurentuneina.


title: Suurennuslasi

text: Suurennuslasissa nähdään esineen suurennettu valekuva, kun esine on linssin ja polttopisteen välillä. Yksinkertaisen kaksoiskuperan linssin sijaan käytetään myös tasokuperia, kovera-kuperia linssejä ja näiden yhdistelmiä virheettömämmän kuvan aikaansaamiseksi. Kun polttopiste on erittäin kirkkaan ja lämpimän lähteen kuten auringon aikaansaama, suurennuslasilla voi sytyttää tulen.


title: Suurennuslasi

text: "Luppi" eli "luuppi" on pieni (kellosepän) suurennuslasi.


title: Summeri

text: Summeri on Yleisradion tuottama nuorten sisältökokonaisuus, jota tehdään ympäri vuoden Yle Areenaan ja Youtubeen.


title: Summeri

text: Vuosina 1999–2011 Summeri juonsi kaksi televisiojuontajaa. Ohjelma sisälsi lyhyitä raportteja, kilpailuja, sketsejä sekä erilaisia nuorten draamasarjoja. Summerissa vieraili myös kuuluisia henkilöitä, kuten muusikoita ja näyttelijöitä.


title: Summeri

text: Kesällä 2017 Summeria ei enää esitetty televisiossa, vaan ensi kertaa pelkästään verkossa live-lähetyksinä Yle Areenassa ja YouTubessa. Lähetykset esitettiin maanantaisin ja perjantaisin Helsingin uimastadionilta.


title: Summeri

text: Summeri uudistui jälleen vuonna 2018 painottaen ohjelmatuotantonsa yhä vahvemmin sinne, missä nuoretkin ovat: Youtubeen ja Instagramiin. Viikoittain julkaistavat videot käsittelevät kaikkea nuorten elämässä pohdituttavaa – niin koulunkäyntiä, seurustelua, meikkaamista, pelejä, sketsejä kuin työelämääkin. Kaikki Summerin ohjelmasarjat löytyvät Yle Areenasta ja Summerin Youtube-kanavalta. Lisäksi Summeri on vahvasti näkyvillä Snapchatissa - somesta Summeri löytyy nimellä ylesummeri.


title: Summeri

text: Kesä on kerran vuodessa, mut Summeri on aina!


title: Summeri

text: Vuosina 1999–2011 Summerissa oli kaksi juontajaa. Vuodesta 2012 alkaen Summerissa on ollut 7–10 juontajaa, jotka ovat olleet mukana Summerin omissa sarjoissa televisiossa, Yle Areenassa ja YouTubessa.


title: Summeri

text: Summeria on esitetty kesäisin vuodesta 1999. Vuonna 2007 Summerin loputtua elokuussa esitettiin Summeri Plus -ohjelmaa, jossa kurkistettiin Summerin kulissien taakse. Talvisin TV2:ssa lähetettiin Summerin sisarohjelmaa "Wintteriä". Vuoden 2008 lopussa Wintteri muutettiin Summerin talvijaksoiksi. Vuodesta 2010 keväällä Summeria lähetettiin 2011 loppuvuoteen sunnuntaisin, lukuun ottamatta kesää, jolloin ohjelmaa lähetettiin arkiaamuisin. Vuonna 2012 Summeri palasi takaisin kesäohjelmaksi ja ohjelma uudistui täysin. Ohjelmaa esitettiin ensin Yle TV1:llä ja kesästä 2004 alkaen Yle TV2:lla. Aikaisempina vuosina Summerissa oli myös oma housebändi Trio Mäihä, joka muutti nimeään vuonna 2008 Mäihä Show’ksi. Kesällä 2009 housebändi vaihtui house-dj:ksi, jona toimi DJ Repe Sorsa. Vuodesta 2018 lähtien Summeri uudistui jättäen suorat lähetykset taakseen, keskittyen täysillä Youtubeen ja Areenaan tehtäviin sisältöihin. Summeri haluaa olla siellä, missä nuoretkin! Summeri on alati uudistuva nuorten media, joka kulkee mukana niihin välineisiin, joissa nuoretkin ovat. Vuonna 2018 pääpainona ovat Youtube ja Instagram.


title: Summeri

text: Vuosina 2008–2011 Summeri järjesti kesäisin kiertueen, joka kiersi Suomen maauimaloita sekä uimarantoja. Haastateltavina oli usein vierailtavalta paikkakunnalta kotoisin olevia artisteja sekä nuoria. Kiertueilla kuvatuista videopätkistä on tehty koosteet, jotka myöhemmin näytettiin lähetyksissä.


title: Summeri

text: Vuoden 2018 kesä kiertää jälleen Suomea SKETSIRUNDI-kokonaisuudellaan. Rundilla kuvataan sketsejä viitenä kesäviikkona, kuudella eri paikkakunnalla: Vaasa, Kittilä, Imatra, Virrat, Pori, Naantali.


title: Summeri

text: Yleisradio esitti nuorille suunnattuja kesäohjelmia jo ennen Summeria. Kesinä 1995 ja 1996 lähetettiin Oulusta ohjelmaa nimeltä KesäQ. Ohjelmaan kuului muun muassa ruudukkopeli, johon yksi katsojista pääsi osallistumaan puhelimella. Muu ohjelmisto saattoi käsittää esimerkiksi lemmikin omistajan haastattelun ja ajan hittimusiikkivideoita, esimerkiksi XL5:n "Muistan". Sarjan ikimuistoisin hahmo oli "riehuva reportteri" Kärkkäri, jota esitti Jari Vesa.


title: Summeri

text: Vuosina 1997 ja 1998 kesäohjelma tuotettiin yhdessä FST:n kanssa, minkä vuoksi toinen juontaja puhui suomea ja toinen ruotsia. Molemmat käyttivät kuitenkin välillä myös toista kotimaista kieltä. Ensimmäisenä vuotena ohjelma kantoi nimeä OH KesäSommar. Nimessä oleva OH tuli ohjelmassa usein nähtyjen suomalaisten lentokoneiden kyljessä olevasta tunnuksesta. Toisena kesänä ohjelman nimi muuttui H2O KesäSommariksi lentokoneteeman jäätyä pois. Ohjelmaan kuului puhelinkilpailu, jossa palkintona oli cd-levyjä ja -singlejä juontajien heittämän ison nopan osoittavan lukumäärän verran. Ohjelmien suomenkielisenä juontajana toimi Silvia Modig.


title: Vasa nation

text: Vasa nation (VN) on vuonna 1908 perustettu Helsingin yliopiston ruotsinkielinen osakunta, jonka juuret ovat Pohjalaisessa osakunnassa. Osakunnan värit ovat punainen, keltainen ja musta. Nimestään poiketen Vasa nationin kanta-alueena on sääntöjen mukaan Pohjanmaan historiallinen maakunta, käytännössä lähinnä Rannikko-Pohjanmaa ja Kokkola Keski-Pohjanmaalta.


title: Vasa nation

text: (myös Etelä-Pohjalaisen Osakunnan inspehtori 1907)


title: Happy hardcore

text: Happy hardcore perustuu nopeaan musiikkiin (yleensä n. 160-180 BPM), johon liittyy iloisia soitinkuvioita ja usein myös laulua. Se kehittyi reiveissä 1990-luvun alkuvuosina. Nopeus on hardcoren peruja. Tunnetuimpia happy hardcore -artisteja on saksalainen Blümchen.


title: Happy hardcore

text: Happy hardcore (joka on hardcore teknon alalajeja) on usein myös musiikkia, jota on muokattu alkuperäisestä kappaleesta, esimerkiksi muuttamalla ääntä ns. tyttömäiseksi/kimeäksi ja nopeuttamalla tempoa, jolloin kappale saattaa olla huomattavastikin lyhyempi verrattuna alkuperäiseen.


title: Goa

text: Goa on osavaltio Intiassa. Goa on Intian pienin osavaltio maa-alueeltaan ja neljänneksi pienin asukasmäärältään. Se on myös Intian vaurain osavaltio BKT:lla mitattuna. Goa on Portugalin entinen siirtokunta. Portugali hallitsi Goan alueita vuodesta 1510 vuoteen 1961. Useat goalaiset ovat katolisia. Goa tuli kuuluisaksi hippiliikkeen ja sen myötä myöhemmin syntyneen elektronisen Goa trance -musiikin vuoksi.


title: Goa

text: Goan historiaa on kyetty tutkimaan 2300 vuoden taakse. Nimen alkuperä on tuntematon, mutta se esiintyy hindujen ja buddhalaisten pyhissä kirjoituksissa. Ensimmäinen eurooppalainen, jonka tiedetään vierailleen Goassa, on portugalilainen Vasco da Gama, joka löysi meritien Intiaan.


title: Goa

text: Intia vaati Portugalia palauttamaan Goan alueen 6. helmikuuta 1950.


title: Goa

text: Goa on jaettu kahteen piirikuntaan: Pohjois-Goaan ja Etelä-Goaan. Piirikunnat jakautuvat edelleen yhteentoista talukaan, jotka ovat Bardez, Bicholim, Pernem, Ponda, Sattari, Tiswadi pohjoisessa ja Canacona, Mormugao, Quepem, Salcete ja Sanguem etelässä.


title: Goa

text:
Arambol beach
Anjuna Beach
Arossim beach
Agonda Beach
Baga beach
Bambolim beach
Baina beach
Bogmalo beach
Betalbatim beach
Benaulim beach
Betul beach
Butterfly beach
Chapora beach
Calancute beach
Candolim beach
Coco beach
Caranzalem beach
Cansaulim beach
Conaua beach
Colva beach
Cavelossim beach
Canaiguimin beach
Cabo de rama beach
Cola beach
Dona paula beach
Dharvalrm beach
Galgibag beach
Kalacha beach
Kakolem beach
Kegdole beach
Morjim beach
Miramar beach
Majorda beach
Mobor beach
Palolem beach
Patnem beach
Polem beach
Vagator beach


title: Goa

text: Goan ainoa lentokenttä Dabolim Airport sijaitsee osavaltion suurimmassa kaupungissa Vasco da Gamassa. Kentälle lentää suuri määrä tilauslentoja Lähi-idästä ja Euroopasta turistisesonkina.


title: Goa

text: 1900-luvun lopulta alkaen Goa on ollut suosittu matkailukohde, ja se on kansainvälisesti tunnettu trooppisista rannoistaan ja arkkitehtuuristaan. Goan kirkot ja luostarit ovat UNESCOn maailmanperintökohteita.


title: Elohopeafulminaatti

text: Räjähdyselohopea eli elohopeafulminaatti Hg(ONC) on tunnettu aloiteräjähdysaine, joka on lyijyatsidia enemmän särkevä ja siten nykyään harvemmin käytetty.


title: Elohopeafulminaatti

text: Räjähdyselohopea on puhtaana valkoista kiteistä ainetta, mutta yleensä heikon ruskehtavan keltaista tai harmaata. Aine on raskasta ja kiteistä, eikä ime vettä. Yhdiste kuitenkin liukenee kuumaan veteen ja ammoniakkiliuokseen. Aine on hyvin räjähdysherkkää, onnettomuudet valmistettaessa ovat tavallisia.


title: Elohopeafulminaatti

text: Elohopeafulminaattia valmistetaan happaman elohopeanitraatin vesiliuoksen ja etanolin välisellä reaktiolla. Reaktiota katalysoi kupari(I)kloridi.


title: Elohopeafulminaatti

text: Räjähdyselohopea reagoi märkänä ja kuivana alumiinin, magnesiumin, sinkin, kuparin ja pronssin kanssa.


title: Kansainvälinen säteilysuojelukomissio

text: Kansainvälinen säteilysuojelukomissio (ICRP, "International Commission on Radiological Protection") on vuonna 1928 perustettu riippumaton, tieteellinen säteilyturvallisuuden asiantuntijajärjestö. Sen tehtävänä on edistää yleistä säteilyturvallisuutta, alan tieteellistä tutkimusta ja etenkin määrittää kansainvälisesti, lähes universaalisti noudatettuja säteilyturvallisuuden suosituksia ja normeja. ICRP toimii yhteistyössä alan muiden tieteellisten organisaatioiden kuten YK:n alaisten IAEA:n ja UNSCEAR:n sekä OECD:n ydinenergiajärjestö NEA:n kanssa, sekä kansallisten säteilyturvallisuusviranomaisten kuten suomen Säteilyturvakeskuksen kanssa.


title: Kansainvälinen säteilysuojelukomissio

text: ICRP:n muodostavat sitä johtava 12-jäseninen komissio, tieteellinen sihteeristö ja neljä pysyvää komiteaa, jotka ovat:


title: Kansainvälinen säteilysuojelukomissio

text: ICRP:n suositukset summaavat alan tieteellistä tietoa ja ne ovat lähes universaalisti hyväksyttyjä. Lähes kaikkien maiden säteilylainsäädäntö perustuu ICRP:n suosituksille.


title: Amfitrite

text: Merenjumalatar Amfitrite () oli kreikkalaisessa mytologiassa merenjumala Poseidonin vaimo ja Tritonin äiti. Roomalaisessa mytologiassa hänet korvasi Salacia, Neptunuksen vaimo. Hän oli yksi nereideistä, viidestäkymmenestä merenneidosta, jotka joidenkin tarujen mukaan olivat Nereuksen ja Doriksen tyttäriä. Toisaalla hänen mainitaan olevan Okeanoksen ja Tethyksen tytär ja siten okeanidi.


title: Amfitrite

text: Kuvataiteessa Amfitrite kuvataan Poseidonin rinnalla, joko istumassa valtaistuimella tai merihevosten vetämissä vaunuissa. Hän on pukeutuneena ylvääseen viittaan ja koristaa hiuksensa kalaverkoilla. Toisinaan hiuslaitteen kruunaa ohimolle kiinnitetty hummerin saksi.


Ionisoivan säteilyn vaikutusten tieteellinen komitea (UNSCEAR, engl. "United Nations Scientific Commitee on the Effects of Atomic Radiation") on Yhdistyneiden kansakuntien ionisoivan säteilyn vaikutusten tieteellinen komitea. Sen on perustanut YK:n yleiskokous vuonna 1955 tutkimaan säteilyn vaikutuksia ihmiseen ja ympäristöön. Nykyään UNSCEAR:ia pidetään alansa johtavana asiantuntijajärjestönä. Komitea koostuu tiedemiehistä 21 maasta: Argentiinasta, Australiasta, Belgiasta, Brasiliasta, Britanniasta, Egyptistä, Indonesiasta, Intiasta, Japanista, Kanadasta, Kiinasta, Meksikosta, Perusta, Puolasta, Ranskasta, Ruotsista, Saksasta, Slovakiasta, Sudanista, Venäjältä sekä Yhdysvalloista. UNSCEAR:n komitean toimintaa tukee sihteeristö, joka sijaitsee Wienissä.


title: Ionisoivan säteilyn vaikutusten tieteellinen komitea

text: Komitean työ keskittyy lähinnä säteilyturvallisuusalan tieteellistä tutkimusta summaavien YK:n yleiskokoukselle osoitettujen raporttien tuottamiseen. UNSCEAR:n raportteja pidetään yleisesti alan tutkijoiden konsensusjulkaisuina.


title: Haarusanikkaiset

text: Haarusanikkaiset ("Psilophytina", "Psilotophytina") on yksi sanikkaisten neljästä alakaaresta ja samalla niistä kaikkein pienin ja alkeellisin. Haarusanikkaisiin kuuluu kaksi sukua, joista "Psilotum" käsittää kaksi ruohomaista kuivien trooppisten seutujen lajia ja "Tmesipteris" 12–13 Australiassa, Uudessa-Seelannissa ja Uudessa-Kaledoniassa esiintyvää epifyyttistä lajia.


title: Haarusanikkaiset

text: Monet kasvitieteilijät pitävät haarusanikkaisia alkeellisimpina nykyään elävinä putkilokasveina, sillä niillä ei ole lainkaan juuria tai lehtiä. Lehtien sijaan niillä on pienet lehtimäiset ulokkeet, joiden sisällä ei ole johtojänteitä, kuten oikeilla lehdillä. Juurien sijaan niillä on maavarsi, joka on yhteydessä mykorritsaan eli sienijuureen. Kolme itiöpesäkettä ovat yhdistyneet pienen varsimaisen ulokkeen päähän. Haarusanikkaisille on ominaista sukupolvenvuorottelu ja pientä maavarren palasta muistuttava suvullisen polven alkeisvarsikko on korkeintaan kahden millimetrin kokoinen.


title: Haarusanikkaiset

text: Haarusanikkaisten luokittelu on yhä ristiriitainen, eikä ryhmältä ole löytynyt fossiileja. Ryhmä on ollut tapana erottaa muista sanikkaisryhmistä, mutta DNA-tutkimukset ovat osoittaneet, että haarusanikkaiset saattavat myös olla hyvin yksinkertaisia saniaisia. Eräät lähteet sisällyttävät haarusanikkaisiin myös käärmeenkielikasvit ("Ophioglossaceae").


title: Kronos

text: Kronos () oli kreikkalaisessa mytologiassa vahvin titaaneista. Kukistettuaan isänsä Uranoksen leikkaamalla irti tämän peniksen Kronos nousi maailman valtiaaksi.


title: Kronos

text: Kronos nai sisarensa Rhean ja heidän lapsiaan olivat Hestia, Demeter, Hera, Haades, Poseidon ja Zeus. Tietäen kohtalon määränneen, että yksi hänen lapsistaan tulee kukistamaan hänet, Kronos nieli lapsensa, mutta Rhea toimitti Zeuksen turvaan. Myöhemmin Rhea petkutti Kronoksen oksentamaan nielemänsä lapset. Zeuksen johdolla lapset lopulta kukistivat Kronoksen ja sulkivat hänet sekä muut titaanit Tartarokseen. Siellä fuuriat eli raivottaret kiduttavat häntä ikuisesti Kreikan mytologian mukaan.


title: Kronos

text: Kronos tunnettiin Roomassa Saturnuksena.


title: Luettelo Suomen kauppaloista

text: Tämä on luettelo Suomen kauppaloista. Kauppalat lakkautettiin kuntamuotona vuonna 1977 ja kauppalat muutettiin kaupungeiksi.


title: Luettelo Suomen kauppaloista

text: Kulosaaren huvilakaupunki oli nimestään huolimatta maalaiskunta.Kunnallislaki, Suomen asetuskokoelma 953/1976 (aiempi 642/1948).


title: Luettelo Suomen kauppaloista

text: Seuraavassa on kutakin kauppalaa koskevat säädökset Suomen asetuskokoelmassa:


title: NEA

text: NEA () on OECD:n ydinenergiajärjestö. Se palvelee OECD:n jäsenmaita tieteellisenä ja alan kehitystä tukevana asiantuntijajärjestönä yhteistyössä OECD:n energiajärjestö IEA:n kanssa. NEA keskittyy yksinomaan ydinvoiman rauhanomaiseen käyttöön. NEA:n pääasiallisina tehtävinä on edistää ydinalan kansainvälistä yhteistyötä, ydinturvallisuutta, säteilyturvallisuutta, turvallista ydinjätehuoltoa, ydintekniikan tieteellistä tutkimusta, ydinalan lainsäädännön kehitystä ja kestävää kehitystä sekä koota ja julkaista alaa koskevaa tieteellistä tietoa. NEA:n johtajana toimii William D. Magwood, IV.


title: NEA

text: NEA perustettiin 1958 nimellä European Nuclear Energy Agency (ENEA), mutta nimi muutettiin 1972 nykyiseksi koska suuri osa jäsenistöä oli Euroopan ulkopuolella. NEA:a ei tule sekoittaa Euroopan unionin atomienergiajärjestöön EURATOMiin. NEA:n ensimmäisiä tehtäviä oli luoda perusteita kansainväliselle yhteistyölle ydintekniikan rauhanomaisen käytön alalla, johon kuului laajaa tutkimusta uusiin reaktorityyppeihin ja ydinpolttoaineen jälleenkäsittelyyn liittyen. 70-luvulta lähtien järjestö on keskittynyt enemmän tieteelliseen ja hallitustenväliseen yhteistyöhön jättäen spesifimmän teknisen tutkimuksen muille.


title: Edward Hopper

text: Edward Hopper (22. heinäkuuta 1882 – 15. toukokuuta 1967) oli huomattava yhdysvaltalainen taidemaalari, joka on tullut tunnetuksi modernin amerikkalaisen elämän yksinäisyyden ja vieraantuneisuuden kuvaajana. Hän vaikutti paljon 1960- ja 1970-luvun pop-taiteeseen ja uusrealisteihin.


title: Edward Hopper

text: Edward Hopper syntyi keskiluokkaiseen perheeseen Nyackissa New Yorkissa. Hänen vanhempansa tutustuttivat Edwardin ja hänen vanhemman sisarensa taiteisiin jo varhain. He kävivät teatterissa, konserteissa, muissa kulttuuritapahtumissa ja museoissa. Molemmat vanhemmat tukivat pojan taiteellisia taipumuksia.


title: Edward Hopper

text: Poikana Hopper oli hiljainen ja varautunut. Hän oli pitkä, hänellä oli harvoja ystäviä ja hän vietti paljon aikaansa kirjojen ja taiteen parissa. Nyack oli Hudsonjoen varrella New York Cityn pohjoispuolella oleva virkeä teollisuuspaikkakunta. Nuorena Hopper piirsi veneitä ja laivoja ja teki veneitä puusta. Vakava suuntautuminen taiteeseen tapahtui jo kymmenvuotiaana, kun Hopper alkoi signeerata ja päivätä piirustuksiaan.


title: Edward Hopper

text: Kun Hopper oli valmistunut high schoolista vuonna 1899, vanhemmat rohkaisivat häntä opiskelemaan kaupallista kuvitustaidetta maalaustaiteen sijaan. Hän opiskeli kuvittamista vuoden New Yorkissa, mutta siirtyi sitten New York School of Artiin. Hänen opettajinaan olivat muun muassa yhdysvaltalainen impressionisti William Merritt Chase ja Robert Henri, Ashcan-koulukunnan perustaja. Sen kannattajat pyrkivät kuvaamaan urbaanin elämän syrjäpuolta. Hopperin luokkatovereita olivat George Bellows, Guy Pene du Bois ja Rockwell Kent.


title: Edward Hopper

text: Vuonna 1905 Hopper ryhtyi työskentelemään kuvittajana newyorkilaisessa mainostoimistossa. Hän ei kuitenkaan pitänyt kuvittamisesta ja kaipasi sitä, että saattoi maalata mielikuvituksestaan. Hän menestyi kuitenkin hitaasti ja hänen uransa alkoi kehittyä vasta lähes 20 vuoden kuluttua.


title: Edward Hopper

text: Hopper matkusti Eurooppaan kolme kertaa vuosien 1906 ja 1910 välillä ja nautti oleskelusta Pariisissa. Hän vaikuttui impressionisteista, jotka johdattivat hänet piirtämään kaduille ja maalaamaan ulkona. Hän oli erityisen kiintynyt Edouard Manetin ja Edgar Degasin epätavallisiin sommitelmiin heidän kaupunkielämää kuvaavissa maalauksissaan. Käydessään Amsterdamissa Hopper ihaili myös Rembrandtin "Yövartiota". Hän ei kuitenkaan innostunut kubismista, toisin kuin useat aikalaisensa. Realististen maalarien idealismi viehätti häntä enemmän kuin abstraktit muotokokeilut.


title: Edward Hopper

text: Hopperin maalausten aiheet ovat amerikkalaisen elämänmuodon tyypillisiä tunnusmerkkejä: bensa-asemia, motelleja, junaratoja ja tyhjiä katuja. Hopperin kuuluisin maalaus on "Nighthawks" (1942), joka esittää yökahvilan yksinäisiä asiakkaita New Yorkin Manhattanilla.


title: Edward Hopper

text: Kuusi Hopperin maalausta, muun muassa "Silta Manhattanilla" (1928), "Varhainen sunnuntai-aamu" (1930) ja "Toimisto yöllä" (1940) oli esillä yhdysvaltalaista taidetta esittelevässä kiertonäyttelyssä Helsingin Taidehallissa.


title: Persefone

text: Persefone () tai homeerisessa muodossaan Persefoneia, Eleusiin mysteereissä myös Kore ( 'neito'), oli kreikkalaisessa mytologiassa kuolleiden valtakunnan valtiatar sekä Demeterin (maan, viljan ja hedelmien jumalattaren) tytär. Hänen roomalainen vastineensa on Proserpina. Persefonea luonnehditaan nuoreksi kauniiksi naiseksi, jota kaikki rakastivat.


title: Persefone

text: Mytologian mukaan myös Haades halusi Persefonen itselleen ja kaappasi tämän mukaansa Manalaan. Demeter etsi tytärtään leppymättömästi ja kielsi kasveja kasvamasta, kunnes tyttö löytyisi. Lopulta maan muuttuessa autiomaaksi ylijumala Zeus määräsi Haadeen vapauttamaan Persefonen, mutta Haades ei suostunut vaan huijasi Persefonen syömään neljä granaattiomenan siementä, jonka takia hänen pitää viettää Haadeksen kanssa neljä kuukautta: kun Persefone lähtee äitinsä luota, äiti itkee ja kieltää kasveja kasvamasta; ja kun Persefone palaa, koittaa kevät.


title: Luettelo Yhdysvaltain maavoimien kalustosta

text: Tämä on luettelo Yhdysvaltain maavoimien nykyisestä kalustosta.


title: Margaret Weis

text: Margaret Edith Weis (16. maaliskuuta 1948 Independence, Missouri) on yhdysvaltalainen fantasiakirjailija. Hänet tunnetaan parhaiten Dragonlance-sarjasta, jota hän on kirjoittanut yhdessä Tracy Hickmanin kanssa. Kaiken kaikkiaan Weisin fantasiaromaanit ovat myyneet yli 20 miljoonaa kappaletta.


title: Margaret Weis

text: Weis varttui Independencen kaupungissa Missourissa ja opiskeli Missourin yliopistossa luovaa kirjoittamista ja kirjallisuutta. Hän valmistui vuonna 1970 ja työskenteli sen jälkeen yksitoista vuotta Herald Publishing House -kustantamossa kotikaupungissaan. Niiden vuosien aikana julkaistiin hänen esikoisteoksensa, Frank ja Jesse Jamesin elämäkerta.


title: Margaret Weis

text: Hän kuitenkin muutti vuonna 1983 Fontanaan, Wisconsiniin Dungeons & Dragons -roolipeliä julkaisevan TSR-yhtiön kirjaosaston kustannustoimittajaksi. Hän toimitti Heartquest- ja Endless Quest -nimisiä kirjasarjoja, joista jälkimmäiseen hän kirjoitti useita osia. Hän kirjoitti myös TSR:lle Dungeons & Dragons -animaatiosarjaan liittyviä kirjoja.


title: Margaret Weis

text: Pian hän siirtyi kustannustoimittajaksi uutta Dragonlance-kampanjamaailmaa suunnittelevaan työryhmään. Pelisuunnittelijoiden kesken oli juuri ilmennyt, että tarvittaisiin romaaneja kertomaan maailmaan liittyvää tarinaa. TSR palkkasi tehtävään kirjailijan, mutta suunnittelijat eivät olleet tyytyväisiä syntyneeseen materiaaliin. Ehdotettiin, että sopivampia kirjan kirjoittamiseen olisivat Weis ja Tracy Hickman, pelisuunnittelija, jonka alkuperäisestä ajatuksesta Dragonlance oli luotu.


title: Margaret Weis

text: Hickman ja Weis ryhtyivät toimeen ja työskentelivät viikonlopun yli saaden valmiiksi kirjan viisi ensimmäistä lukua. He toimittivat käsikirjoituksen TSR:n kirjaosaston päällikölle, joka oli heti myyty. Alkuperäinen kirjailija erotettiin ja Weis ja Hickman saivat tehtäväkseen kirjoittaa kirjan loppuun. "Syyshämärän lohikäärmeet" julkaistiin keväällä 1984, mutta vasta sen jatko-osa "Talviyön lohikäärmeet" nousi suureksi myyntimenestykseksi.


title: Margaret Weis

text: Dragonlance-kronikat-trilogiaa seurasi Dragonlance-legendat-trilogia, jonka jälkeen Hickman ja Weis jättivät TSR:n ryhtyäkseen vapaiksi kirjailijoiksi. Kirjojen suosio oli rohkaissut heitä kokeilemaan onneaan omilla kirjasarjoillaan ilman pelilisenssiä. Heiltä julkaistiinkin Mustamiekka-trilogia, Profeetan ruusu -trilogia ja Kuolemanportti-sarja. Seuraavaksi Weis kirjoitti ilman Hickmania Suojelijoiden tähti -sarjan, joka oli tyylilajiltaan Tähtien sota -henkistä avaruusoopperaa fantasiavaikutteilla. Se sai jatkoa Don Perrinin kanssa kirjoitetusta Mag Force 7 -trilogiasta.


title: Margaret Weis

text: Weis kirjoitti vielä Hickmanin kanssa TSR:lle "Uusi sukupolvi" -novellikokoelman ja vuonna 1995 "Kesätulen lohikäärmeet" -romaanin. Tämän jälkeen he ilmoittivat, etteivät olisi enää kiinnostuneita Dragonlance-romaanien kirjoittamisesta. Taukoa ei kuitenkaan kestänyt pitkään ja vuonna 1997 he ottivat yhteyttä Wizards of the Coastiin, jolle TSR oli juuri myyty kertoakseen ideastaan uudesta Dragonlance-trilogiasta. Lopputuloksena oli Sielujen sota -trilogia, jonka kaikki osat olivat bestsellereitä.


title: Margaret Weis

text: Hickmanin kanssa syntyivät myös Kaikkeuden kivi -trilogia ja kuusiosainen Lohikäärmelaivat-sarja. Lisäksi hän kirjoitti yksin Dragonvaald-trilogian Tor Books -kustantamon tilauksesta. Hänen uusin kirjasarjansa on Dragon Brigade, jota hän kirjoittaa Robert Krammesin kanssa.


title: Margaret Weis

text: Weis on myös ollut hallituksen jäsenenä keräilykorttipelejä julkaisevassa Mag Force 7, Inc. -yrityksessä ja hän omistaa Don Perrinin kanssa Sovereign Press -roolipelijulkaisijan. Hän on myös vuodesta 2005 omistanut toisen roolipelejä julkaisevan yrityksen Margaret Weis Productions, joka omistaa lisenssit mm. Dragonlanceen, Supernaturaliin, Taisteluplaneetta Galacticaan, Smallvilleen, Firefly:hin ja Marvel Comicsin sarjakuviin.


title: Margaret Weis

text: Margaretilla on kolme koiraa, joiden kanssa hän asuu Wisconsinissa. Hän on ollut kahdesti naimisissa, joista toisen kerran Don Perrinin kanssa, mutta eronnut. Hänellä on ensimmäisestä avioliitostaan kaksi lasta.


title: Margaret Weis

text: Tracy Hickmanin ja Margaret Weisin kirjojen suomennokset ovat olleet myyntimenestyksiä, mikä on edistänyt fantasiakirjallisuuden julkaisemista Suomessa.


title: Margaret Weis

text: Hän on voittanut Tracy Hickmanin kanssa Dragonlance-romaanista "Laskevan auringon lohikäärmeet" pelialan Origins-palkinnon vuonna 2000 parhaasta peleihin liittyvästä romaanista.. Lisäksi vuonna 2002 hänet nimitettiin Origins Hall of Fameen.


title: Margaret Weis

text:
Pelialan aikakauslehti Pyramid mainitsi Margaret Weisin yhtenä vaikutusvaltaisimmista ihmisistä roolipelien alalla vuonna 1999. Lehti totesi, että Weisin ja Hickmanin ansiosta peleihin perustuvaa kirjallisuutta tehdään yhä.
 (Tracy Hickmanin kanssa)


title: Dingo (täsmennyssivu)

text: Dingo tarkoittaa seuraavia asioita ja henkilöitä:


title: Sosialistinen opiskelijaliitto

text: Sosialistinen Opiskelijaliitto (SOL) (1965–1990) oli Suomen kansan demokraattisen liiton opiskelijajärjestö ja yhteisöjäsen. 1970-luvulla liitosta kasvoi tuhansien radikaalien opiskelijoiden joukkojärjestö. SOL vaikutti näkyvästi ylioppilaskuntien hallituksissa ja ainejärjestöissä halliten monin tavoin niiden keskusteluja. SOL sai lisäksi erityishuomiota Suomen kommunistisen puolueen opposition liittolaisena ja taistolaisiksi nimetyn liikkeen keskeisenä edustajana. Kansandemokraattisen liikkeen hajottua SOL oli perustamassa Demokraattista vaihtoehtoa (Deva) 1986. SOL lopetti toimintansa lokakuussa 1990.


title: Sosialistinen opiskelijaliitto

text: Sosialistinen Opiskelijaliitto () perustettiin 23. tammikuuta 1965 SKDL:n opiskelijajärjestöksi, kun Helsingin, Tampereen, Turun, Oulun ja Jyväskylän akateemiset sosialistiseurat yhdistivät voimansa maanlaajuiseen organisaatioon. 6. helmikuuta SOL hyväksyttiin SKDL:n yhteisöjäseneksi Helsingin Akateemisen Sosialistiseuran (ASS) tilalle. Muiden kaupunkien sosialistiseurat olivat aiemmin kuuluneet SKDL:ään perusjärjestöinä. Keväällä 1965 opiskelijaliittoon liittyi Helsingin Sosialistinen Teiniyhdistys. Vuoden loppupuolella SOL:n kuuteen jäsenjärjestöön kuului noin 700 opiskelijaa.


title: Sosialistinen opiskelijaliitto

text: SOL oli alkuaikoina aatteellisesti lähellä SKDL:n sosialisteja ja liiton ensimmäiseksi puheenjohtajaksi valittiin sosialisti Ele Alenius, jonka vetämänä SOL asettui kansandemokraattisen liikkeen uudistajien puolelle. SOL ajautui kuitenkin syrjään vasemmistolaistuneen opiskelijanuorison liikehdinnästä ja järjestö pysyi pienenä. SOL:n tärkein jäsenjärjestö oli alusta asti Helsingin ASS ja järjestöä johdettiin pääkaupungista.


title: Sosialistinen opiskelijaliitto

text: ASS:n toiminnallisuus oli vähäistä 1960-luvun lopussa, mutta kiinnostus seuraa kohtaan alkoi kasvaa vuoden 1968 aikana. Enemmistön ASS:n johdossa saivat tuolloin Helsingin marxilais-leniniläisen seuran (HMLS) maolaiset opiskelijat – välillä myös Nalle Puh-seuran anarkistit. Viidennessä liittokokouksessa 1969 SOL päätettiin maolaisten aloitteesta liittää Suomi–Kiina-seuraan heti Ussurijoen selkkauksen jälkeen. 1960-luvun lopussa maolaiset hallitsivat ASS:n lisäksi Jyväskylän ja Oulun jäsenjärjestöjä. SKP:tä kannattaneet kävivät kuitenkin vastaiskuun ja maolaiset ajettiin 1970-luvun alussa marginaaliin. Helmikuun 1970 liittokokouksessa maolaiset jäivät vähemmistöksi äänin 50–33. Liiton johtoon valituista suurin osa oli SKP:n opposition linjoilla, mutta mukana oli myös SKP:n ja SKDL:n enemmistölinjan edustajia. Kevään 1970 hallintouudistuslakkojen jälkeen ASS:ään liittyi runsaasti uusia jäseniä, jotka pistivät SOL:n asetelmat uusiksi.


title: Sosialistinen opiskelijaliitto

text: Keväällä 1971 pidettiin SOL:n 7. liittokokous Virroilla. Kokouksesta alkoi kansandemokraattisen opiskelijaliikkeen kymmenen vuotta kestänyt kahtiajako. SKP:n opposition liittolaisekseen valinneet saivat SOL:n haltuunsa mahdollisimman pienellä erolla (42–38). Enemmistön ASS:n linjalle takasivat Jyväskylän opiskelevat sosialistit (JOS) ja Socialistiska Åbo Studenter (SÅS), sosiaalidemokraateista hieman aiemmin SOL:n riveihin siirtynyt Åbo Akademin jäsenjärjestö. Liittokokousvähemmistö jättäytyi tapahtuneen jälkeen pois SOL:n toiminnasta ja järjestäytyi "Yhteisrintama"-lehden ympärille. Vähemmistö ei osallistunut vuoden 1972 kokoukseen ja se perusti kesällä 1972 Kansandemokraattisten opiskelijoiden maatakäsittävän neuvottelukunnan (KOMN), josta vuonna 1974 muodostettiin Kansandemokraattiset opiskelijajärjestöt (KOJ).


title: Sosialistinen opiskelijaliitto

text: SKDL:n yhteisöjäsenyys korosti SOL:n merkitystä SKP:n opposition liittolaisena. SKP ja SKDL eivät sulattaneet linjanvaihtoa ja esimerkiksi SOL:n toimisto sai siirtyä pois Kulttuuritalolta. SOL pidettiin vuoden 1971 jälkeen tiukasti luokkakantaisissa käsissä, eikä liittokokousvähemmistöllä ollut mahdollisuutta vallata järjestöä takaisin. Osapuolet tosin neuvottelivat yhtenäisyydestä. Tosiasiassa kiistat vain syvenivät ja molemmat osapuolet perustivat omia osastoja paikkakunnille, joilla olivat jääneet tappiolle. KOJ:n hallussa olivat mm. Turun akateeminen sosialistiseura (TuASS), Tampereen opiskelevat sosialistit (TOS) ja Oulun sosialistiset opiskelijat (OSO). SOL myöhemmin erotti nämä ja otti rinnakkaisjärjestönsä jäsenikseen.


title: Sosialistinen opiskelijaliitto

text: SOL oli etenkin nuortaistolaisuuden keskus Suomen demokraattisen nuorisoliiton (SDNL) pysyttyä enemmistöläisessä ohjauksessa. SOL:n lehdissä "Soihtu" (teoria) ja "Soihdunkantaja" (agitaatio) ilmestyivät liikkeen tärkeimmät kannanotot teoreettisiin ja ajankohtaisiin kysymyksiin.


title: Sosialistinen opiskelijaliitto

text: Lähes ensimmäisenä tekonaan uudistunut SOL peruutti Tšekkoslovakian miehityksen tuominneen lausuntonsa vuodelta 1968. SOL oli aikanaan pahoitellut tapahtunutta SKP:n ja SKDL:n esimerkkiä noudattaen, mutta asenteet opiskelijamaailmassa muuttuivat; 1960-lukulainen uusvasemmistolaisuus tuomittiin ja alettiin etsiä "todellisia liittolaisia", jotka voisivat vaikuttaa Vietnamin sodan kaltaisiin kriiseihin. Proletaarisena käänteenä tunnettu kehitys johdatti opiskelijat leniniläisen anti-imperialismin pariin, jolloin luonnollisiksi liittolaisiksi nousivat sosialistiset maat, Suomen tapauksessa etenkin Neuvostoliitto. Sosialistisen maailmanjärjestelmän voimakkaimpana tukijana Suomessa esiintyi SKP:n oppositio.


title: Sosialistinen opiskelijaliitto

text: Suunnanmuutoksen jälkeen SOL voimisti aatteellista taistelua revisionisteja vastaan ja puhdisti riveistään esimerkiksi neuvostokriittiset maolaiset (ks. Marxilais-leniniläiset ryhmät). Toimillaan SOL saavutti neuvostoliittolaisten luottamuksen ja se alkoi rakentaa suhteita varsinkin Neuvostoliiton kommunistisen puolueen nuorisojärjestö Komsomoliin. SOL:sta alettiin rakentaa (Komsomolin mallin mukaista) marxilais-leniniläistä puolueen ja työväenliikkeen uskollista reserviä. Suhteet länsieurooppalaisiin opiskelijoihin olivat huomattavasti vähäisempiä, sillä SOL:n tiukka brežneviläisyys ei muualla ollut opiskelevan nuorison suosiossa.


title: Sosialistinen opiskelijaliitto

text: Toiset opiskelijajärjestöt tukivat 1970-luvun alussa SOL:n ajamia tavoitteita ja olivat valmiita yhteistyöhön sen kanssa, mutta ajan mittaan taistolaiset osoittautuivat varsin hankaliksi yhteistyökumppaneiksi. SOL toteutti ylioppilaspolitiikassa käsitystään "yleisdemokraattisesta rintamasta", mikä tarkoitti vasemmiston ja keskiryhmien yhteistyötä tarkoituksena äärioikeiston eristäminen. Äärioikeistolla tarkoitettiin lähinnä kokoomuksen Tuhatkuntaa. SOL pyrki eristämään myös KOJ:n ylioppilaskuntien hallituksista. Oppilaskuntien hallitusyhteistyö toimi muutaman vuoden, mutta SOL:n yhä kiivaammin vaatiessa itselleen johtavaa roolia rintamassa eivät muut enää halunneet lähteä mukaan.


title: Sosialistinen opiskelijaliitto

text: Vaikka joskus on puhuttu SOL:n hegemoniasta yliopistoelämässä 1970-luvun alussa, ei se ollut suurinta kannatusta nauttiva poliittinen opiskelijajärjestö. SOL kuitenkin oli toiminnallisesti tehokas ja pystyi hallitsemaan keskustelujen aihepiirejä. Taistolaisuus leimasi vahvasti aikakauden kieltä ja visuaalista yleisilmettä.


title: Sosialistinen opiskelijaliitto

text: 1970-luvun lopussa SOL:n kannatus alkoi nopeasti laskea ja taistolainen liike kriisiytyä. Uudet opiskelijat eivät enää liittyneet kansandemokraattisiin tai muihinkaan poliittisiin järjestöihin. Uusia ajatuksia alkoi syntyä SOL:n sisällä ja monet SKP:n niin sanotut kolmaslinjalaiset tulivat SOL:sta.


title: Sosialistinen opiskelijaliitto

text: SOL ja KOJ yhdistyivät SKP:n 19. edustajakokouksen jälkeen 1981. Seuraavana vuonna perustettiin uudeksi yhteiseksi lehdeksi "Punaiset sivut" ja alettiin osallistua SDNL:n kanssa "Uusi valta"-lehden toimittamiseen. Kannatus ei kuitenkaan lähtenyt nousuun.


title: Sosialistinen opiskelijaliitto

text: SKP:n erotettua oppositionsa 1980-luvun puolivälissä SOL lähti vähemmistöön jääneiden mukaan ja oli 1986 mukana perustamassa Demokraattista vaihtoehtoa (Deva).


title: Sosialistinen opiskelijaliitto

text: Lokakuussa 1990 SOL piti liittokokouksen, jossa järjestön toiminta päätettiin lopettaa. Opiskelijatoiminta haluttiin järjestää uudelleen Vasemmistoliiton perustamisen myötä. Lopettamiseen vaikutti myös järjestöön vahvasti liitetty taistolainen imago.


title: Sosialistinen opiskelijaliitto

text: SOL:n korkein päättävä elin oli vuosittain kokoontunut liittokokous, joka valitsi järjestölle hallituksen. Hallituksessa oli työvaliokunta ja erilaisia jaostoja. Liittokokouksessa 1971 uudistunut johto rakensi SOL:sta mittavan nelitasoisen (liitto-, piiri-, järjestö- ja osastotaso) verkoston leniniläistä järjestöoppia soveltaen.


title: Sosialistinen opiskelijaliitto

text: SOL:n kannatus oli suurimmillaan niin yliopistovaaleissa kuin jäsenmäärällä mitaten oli 1970-luvun puolivälissä. Järjestöön kuului tuolloin noin 3 000–5 000 "aktiivista" jäsentä. Varsinkin taide- ja valtiotieteiden opiskelijat olivat jäsenistössä hyvin edustettuina.


title: Sosialistinen opiskelijaliitto

text: On väitetty taistolaisen SOL:n olleen ylemmän luokan lasten niin sanottua "isäkapinaa". Sen jäsenistö ei kuitenkaan poikennut sosioekonomiselta taustaltaan merkittävästi opiskelijoiden valtavirrasta.


title: Sosialistinen opiskelijaliitto

text: SOL sai nuorisojärjestöille tarkoitettua valtionapua vuosittain 8 000 – 11 000 markkaa vuosina 1967–1971, 24 600 markkaa vuonna 1972 ja 44 000 vuonna 1973. Vuonna 1947 tuki nousi (lakiuudistuksen myötä) sataan tuhanteen, ja vuosina 1975–1978 se oli 125 000 – 135 000.


title: Sosialistinen opiskelijaliitto

text: SOL oli Kansan Sivistystyön Liiton (KSL) jäsenjärjestö vuosina 1966–1990.


title: Kontortamänty

text:
Kontortamänty ("Pinus contorta") on mäntyjen sukuun ja mäntykasvien heimoon kuuluva puu. Kontortamänty on alun perin kotoisin Pohjois-Amerikasta. Sen alkuperäinen levinneisyysalue ulottui Alaskasta Brittiläiseen Kolumbiaan ja sieltä aina Kaliforniaan asti. Se muodostaa yleensä laajoja puhtaita metsiköitä.
Kontortamännyllä on kolme alalajia, joista yhdestä on kaksi muunnosta. Tieteellisen nimen perässä lukee suuripiirteinen elinalue.Kontortamänty voi olla 30–40 metriä korkea, mutta yleensä paljon pienempi, erityisesti subsp. "contorta", kun taas subsp. "murrayana" voi kasvaa jopa 50 metriä korkeaksi. Puun kaarna on tummanharmaa ja muistuttaa paljon metsäkuusta. Kontortamännyn neulaset ovat pidemmät ja vihreämmät kuin Suomessa yleisellä metsämännyllä. Neulaset ovat parillisia ja usein kiertyneitä, pituudeltaan 3–7 cm. Kävyt ovat samaten 3–7 cm:n pituisia. Osa niistä on serotiinisia, eli ne avautuvat vasta, kun joutuvat korkeisiin lämpötiloihin (metsäpaloon). Subsp. "murrayana" vapauttaa siemenensä heti, kun ne ovat kypsiä.


title: Kontortamänty

text: Suomessa ensimmäiset kontortamännyt istutettiin vuonna 1910 Mustilan Elimäkeen; silloiset istuttajat tunsivat puun nimellä "murraynmänty". Suomessa puu menestyy aina Pohjois-Lapissa asti. Niitä on istutettu noin 10 000 hehtaarin alueelle lähinnä 1970-luvulla. Ruotsissa kontortamäntyä kasvaa 50 kertaa suuremmalla alueella, pääasiassa Sveanmaan luoteisosassa ja Norlannissa.


title: Kontortamänty

text: Nuori kontortamänty kasvaa nopeammin kuin kotoinen metsämänty, kasvu kuitenkin hidastuu huomattavasti puun vanhetessa. Nopea kasvuvauhti mahdollistaa puun käytön puuteollisuuden raaka-aineena, se tuottaa myös 1,5 kertaa enemmän selluloosaa. Kontortamänty ei kuitenkaan ole Suomen luontainen puulaji, joten ympäristö voi olla rankka; mm. lumi ja myrskyt ovat olleet haittana puun kasvulle. Myöskään kontortamännyllä ei ole luontaista vastustuskykyä tietyille hyönteis- tai sienituholaisille. Toisaalta se on resistentti haapaa väli-isäntänään käyttävälle männynversoruosteelle, joka voi ajoittain pahoin vaurioittaa metsämännyn nuorten tainten versoja.


title: Titaani (mytologia)

text: Titaanit (, merkitsi ehkä esikreikaksi "kuningasta") olivat kreikkalaisessa mytologiassa Uranoksen eli taivaan ja Gaian eli maaemon poikia ja tyttäriä. Seuraava jumalasukupolvi syöksi titaanit Tartarokseen. Titaaneitten johtajaksi noussut Kronos ja tämän vaimo Rhea olivat näiden olymposlaisten jumalten vanhemmat.


title: Titaani (mytologia)

text: Titaanit kuvataan jättiläismäisen suuriksi, ulkomuodoltaan ihmisen kaltaisiksi, väkivaltaisiksi olennoiksi, joita Hesiodoksen mukaan oli alun perin 12: Okeanos, Koios, Krios, Hyperion, Iapetos, Kronos, Theia, Rhea, Themis, Mnemosyne, Foibe ja Tethys. Näistä Okeanos ja Tethys, Hyperion ja Theia, Koios ja Foibe sekä Kronos ja Rhea muodostivat pariskunnat. Voitettuaan Uranoksen titaanit hallitsivat Kronoksen johdolla, kunnes Zeus kukisti heidät Kronoksen lasten kronidien kanssa ja kyklooppien sekä satakätisten avulla. Runoilija Pindaroksen mukaan Zeus olisi lopulta vapauttanut titaanit vankeudestaan.


title: Titaani (mytologia)

text: Titaaneja ei pidä sekoittaa gigantteihin.


title: Lennon

text: Lennon voi tarkoittaa seuraavia henkilöitä:


title: Tom Cruise

text: Thomas Cruise Mapother IV eli Tom Cruise (s. 3. heinäkuuta 1962 Syracuse, New York), on yhdysvaltalainen näyttelijä, joka on yksi Hollywoodin kaikkien aikojen menestyneimpiä näyttelijöitä ja hän on esiintynyt useissa menestyneissä elokuvissa.


title: Tom Cruise

text: Tom Cruise syntyi Syracusessa, New Yorkin osavaltiossa. Hänen vanhempansa olivat Thomas Mapother III ja Mary Lee Pfeiffer. Cruisella on sukujuuria Irlannissa, Saksassa, Walesissa ja Englannissa. Cruisen lapsuudessa hänen perheensä muutti paljon, ja hän asui muun muassa Glen Ridgessa, Louisvillessa, Ottawassa ja Waynessa. Katolisesta perheestä tullut Cruise halusi alun perin papiksi, mutta painivamman takia toipilaana ollessaan osallistuttuaan koulunsa näytelmään hän päätti ryhtyä näyttelijäksi. Toisena kiinnostuksenkohteena nuorella Cruisella ollut painiurheilu jäi myös tämän myötä.


title: Tom Cruise

text: Cruise teki näyttelijädebyyttinsä sivuroolissa menestyselokuvassa "Mieletön rakkaus" (1981).


title: Tom Cruise

text: Läpimurtonsa hän teki kaksi vuotta myöhemmin elokuvassa "Riskibisnes", josta hän sai Golden Globe -ehdokkuuden. Samana vuonna, 1983, valmistui neljä Cruisen näyttelemää elokuvaa: "Outsiders – kolmen jengi" – Francis Ford Coppolan ohjaus nuorisojengiläisistä, (jossa näytteli liuta nuoria tulevia tähtiä), – sekä elokuvat "Kreisi bisnes" ja "Kovaa peliä". Seuraavaksi ilmestyi Ridley Scottin ohjaama kauhufilmin tehosteilla maustettu satuseikkailu "Legenda", jonka ensi-ilta oli vuonna 1985.


title: Tom Cruise

text: Cruisen lopullinen läpimurto maailmanlaajuiseen suosioon tapahtui elokuvassa "Top Gun – lentäjistä parhaat" (1986). Samana vuonna ilmestyi Martin Scorsesen ohjaama "Suuret setelit", jossa hän teki Paul Newmanin kanssa tämän vanhan biljardi-elokuvan "Suurkaupungin hait" jatko-osan nykyaikaan sijoitettuna. Vuonna 1988 Cruise esiintyi neljällä Oscarilla palkitussa elokuvassa "Sademies" yhdessä Dustin Hoffmanin kanssa. Toinen 1988 ilmestynyt elokuva oli "Cocktail", jossa Cruise esiintyi juppi-baarimikkona. Ensimmäinen Oscar-ehdokkuus Cruiselle tuli vuonna 1989 Oliver Stonen Vietnamin sotaa käsittelevästä elokuvasta "Syntynyt 4. heinäkuuta", joka kertoo sodan veteraanin Ron Kovicin tositapahtumiin perustuvan tarinan.


title: Tom Cruise

text: Cruise esiintyi 1980-luvulla 13 elokuvassa.


title: Tom Cruise

text: "Days of Thunder – ukkosta radalla" (1990) oli Nascar-ratakilpailuista kertova elokuva, jossa Cruisen tuleva vaimo Nicole Kidman oli toisessa pääosassa. Kidman oli myös Cruisen kanssa tähdittämässä seuraavaa 1992 ilmestynyttä "Kaukainen maa" -elokuvaa aiheena siirtolaisuus Amerikkaan. Sen jälkeen seurasivat muun muassa sotaoikeuden kuvaus "Kunnian miehiä" (1992) Jack Nicholsonin ja Demi Mooren kanssa, ja John Grishamin menestysromaaniin perustuva jännityselokuva "Firma" (1993).


title: Tom Cruise

text: Tätä seurasi vampyyriaiheinen "Veren vangit" yhdessä Brad Pittin (1994) kanssa, Brian de Palman ohjaama toimintaelokuva "Vaarallinen tehtävä" (1996), urheilubisnes-aiheinen komedia "Jerry Maguire – elämä on peliä" (1996) Renée Zellwegerin kanssa, huomiota herättänyt rooli "Magnolia"-elokuvassa (1999) ja Stanley Kubrickin ohjauksessa "Eyes Wide Shut" (1999) silloisen vaimonsa Nicole Kidmanin kanssa.


title: Tom Cruise

text: Vuonna 2000 ilmestyi "Vaarallinen tehtävä II" ohjaajana toimintaelokuvien asiantuntija John Woo. Vuotta myöhemmin 2001 tieteiselokuvien 'Saturn-palkinnon' Cruiselle toi "Vanilla Sky", jossa muissa pääosissa Penélope Cruz, Cameron Diaz ja oikeassa elämässä Cruisen 'uskonveli' Jason Lee. Sen jälkeen Steven Spielbergin ohjaama tulevaisuudenkuvaus tieteiselokuvassa "Minority Report" (2002), "Viimeinen samurai" (2003), Cruise ammattirikollisen roolissa "Collateral – väärä aika väärä paikka" -elokuvassa (2004), ja jälleen Spielbergin ohjaama "Maailmojen sota" (2005). Vuonna 2006"Vaarallinen tehtävä III", jonka jälkeen poliittinen jännityselokuva Lions for Lambs (2007) tähtinä myös Meryl Streep ja Robert Redford. Ben Stillerin ohjaama komedia "Tropic Thunder" valmistui vuonna 2008.


title: Tom Cruise

text: Samana vuonna melkoista mediakohua herätti "Operaatio Valkyrie", jota Cruise työsti Saksassa. Operaatio Valkyrien aiheena oli Adolf Hitleriin kohdistunut pommi-isku, tositapahtumaan eli saksalaisen sotilaan Claus von Stauffenbergin tarinaan perustuen.


title: Tom Cruise

text: Vuonna 2010 "Knight & Day" toimintakomedia, jossa Cruise ja Cameron Diaz pääosissa sekä Vaarallinen tehtävä -sarjan nelososa "" (2011). Vuonna 2012 Cruise esitti 1980-luvun rocktähteä musikaalifilmissä "Rock of Ages".


title: Tom Cruise

text: Cruise on voittanut kaksi MTV Movie Awardsia ja kolme Golden Globea sekä ollut kolme kertaa Oscar-ehdokkaana. Cruise on tosin myös voittanut kaksi Golden Raspberry -palkintoa.


title: Tom Cruise

text: Cruise tunnetaan parhaiten Ethan Huntin roolista neljässä "Vaarallinen tehtävä" -elokuvassa.


title: Tom Cruise

text: Hänet tunnetaan siitä, että hän tekee useat stunttinsa itse ilman sijaisnäyttelijää.


title: Tom Cruise

text: Tom Cruise on ollut päätuottajana elokuville The Others, Narc ja Väritetty totuus.


title: Tom Cruise

text: Muita Cruisen tuottamia elokuvia ovat mm. Jack Reacher: Paluu päämajaan, Mission: Impossible - Rogue Nation Jack Reacher - Tappajan jäljillä, Mission: Impossible - Ghost Protocol, M:i:III, Elizabethtown, Viimeinen samurai, Narc, Vanilla Sky, M:I-2 Vaarallinen tehtävä 2, Rajaton tahto ja Vaarallinen tehtävä.


title: Tom Cruise

text:
"Riskibisnes"-elokuvan aikoihin Cruise seurusteli vastanäyttelijänsä Rebecca De Mornayn kanssa 1983–1985 jolloin he asuivat yhdessä New Yorkissa. Cherillä on kertomansa mukaan ollut suhde Tom Cruiseen 1980-luvulla. Cruise on ollut naimisissa kolmesti; ensin Mimi Rogersin, sittemmin Nicole Kidmanin ja Katie Holmesin kanssa. Kidmanin kanssa Cruisella on kaksi adoptiolasta, Isabella ja Connor Cruise. Kidmanista erottuaan Cruise seurusteli jonkin aikaa Penélope Cruzin kanssa. 17. kesäkuuta 2005 Cruise kihlautui Katie Holmesin kanssa Pariisissa. Cruisea ja Holmesia alettiin mediassa kutsumaan heidän nimistään tehdyllä yhdistelmällä ”TomKat”. Heillä on 18. huhtikuuta 2006 syntynyt tytär Suri. Cruise on useasti ilmaissut syvän rakkautensa Holmesia kohtaan, ja esimerkiksi innoissaan hyppi sohvalla 23. toukokuuta 2005 haastattelunsa aikana suositussa "The Oprah Winfrey Show" -keskusteluohjelmassa. Tapaus huomioitiin laajalti mediassa Yhdysvalloissa. Cruise ja Holmes menivät naimisiin 18. marraskuuta 2006 Italiassa. Liitto oli Cruiselle kolmas ja Holmesille ensimmäinen. Pariskunta jätti erohakemuksen kesäkuussa 2012.
Viime vuosina Cruise on herättänyt kohua ja kiinnostusta yhdysvaltalaisessa mediassa innokkaana skientologina, ja kertoo muun muassa vapautuneensa lukihäiriöstä ko. opin avulla. Hän tutustui skientologiaan 1990-luvun alussa ensimmäisen vaimonsa Mimi Rogersin kautta. Hän on saksalaisen "Der Spiegel" -aikakauslehden haastattelussa väittänyt skientologien huumevieroitusklinikan Narcononin olevan ainoa toimiva keino päästä irti päihteistä. Hän myös käsittää psykiatrian näennäistieteeksi ja on "Entertainment Weeklyn" haastelussa nimittänyt sitä ”natsitieteeksi”. Hän on kertonut kannattavansa nykypsykiatrian menetelmiä kritisoivan tohtori Thomas Szaszin oppeja.


title: Tom Cruise

text: Elokuussa 2006 Paramount Pictures -elokuvayhtiö sai tarpeekseen tähtinäyttelijänsä aiheuttamasta julkisuudesta. Se päätti 14 vuotta jatkuneen yhteistyön jättämällä uusimatta sopimuksensa Cruisen ja liikekumppani Paula Wagnerin tuotantoyhtiön kanssa. Paramount Picturesin emoyhtiön Viacomin puheenjohtaja Sumner Redstone kertoi Wall Street Journalille: ”(Cruisen) viimeaikainen käytös ei ole ollut hyväksyttävää Paramountille.” Asiasta on myös esitetty käsitys että Paramountin toiminnan taustalla ei olisi ollut muu kuin taloudellinen syy.


title: Tom Cruise

text: Cruise on yksi Hollywoodin rikkaimmista näyttelijöistä. Hänen omaisuutensa arvo on noin 500 miljoonaa dollaria. Vuoden 2012 tietojen mukaan Cruise tienasi lähes kaksinkertaisesti toiseksi tulleeseen Leonardo DiCaprioon verrattuna.


title: Tom Cruise

text: Cruise näytteli "" -elokuvassa suomalaisen näyttelijä-laulajan Samuli Edelmannin kanssa, ja Cruise on kertonut heidän olevan ystävyksiä. Myös Hollywood-ohjaaja Renny Harlin on taannoin television hyväntekeväisyysohjelmassa kertonut olevansa Cruisen tuttavia.


title: Tom Cruise

text: Cruise/Wagner Productions -tuotantoyhtiö on filmituotantoyhtiö, jonka Tom Cruise perusti aiemman agenttinsa Paula Wagnerin kanssa. Yhtiö perustettiin tarkoituksena saada Tom Cruiselle enemmän valtaa tuotannossa ja lisätä tuottoa. Marraskuussa 2006 Metro-Goldwyn-Mayer tarjosi yhtiölle sopimuksen, jolla osa filmituotantoyhtiö United Artistsia (lyhenne 'UA') siirtyi Cruise/Wagnerin omistukseen. Tom Cruise ja Paula Wagner yhdessä MGM:n kanssa perustivat ”uuden United Artists” -yhtiön, ’New UA’.


title: Tom Cruise

text: Yhtiön elokuvia ovat muun muassa "Vanilla Sky", "Rajaton tahto" (1998), "The Others" (2001), "Minority Report" (2002), "Viimeinen samurai" (2003), "Väritetty totuus" (2003), "Maailmojen sota" (2005), "Elizabethtown" (2005), "Vaarallinen tehtävä" -elokuvat, "Lions for Lambs" (2007), "Operaatio Valkyrie" (2008) ja "Mission: Impossible – Ghost Protocol" (2011).


title: Tom Cruise

text: Cruise on voittanut kolme Golden Globea (suom. 'kultainen maapallo'), ja ollut yhteensä seitsemän kertaa ehdolla voittajaksi:


title: Tom Cruise

text:
Tom Cruise on ollut MTV-ehdokkaana 15 kertaa, ja voittanut 3 kertaa.
Cruise on voittanut kaksi elokuva MTV Movie Awardsia (Music TV:n elokuvapalkinto):


title: Tom Cruise

text: Lisäksi Tom Cruise sai MTV:n Generation Award (suom. MTV-sukupolvi)-tunnustuspalkinnonVuonna 2011 ihmisoikeusjärjestö Simon Wiesenthal -keskus myönsi Tom Cruiselle humanitäärisen palkinnon ("The Humanitarian Award"), Cruisen pitkäaikaisesta tuesta "Simon Wiesenthal -keskukselle" sekä sen "Suvaitsevaisuuden museolle" ().


title: Selviytyjät

text: Selviytyjät on CBS:n omistama ja Mark Burnettin tuottama yhdysvaltalainen tosi-tv-sarja. Yhdysvalloissa "Survivor"-nimellä tunnettu sarja perustuu ruotsalaisen Strix-tuotantoyhtiön "Robinson"-formaattiin, jossa ryhmä toisiaan vastaan kilpailevia ihmisiä jaetaan kahdeksi heimoksi asumattomalle niemekkeelle tai saarelle. Suomessa sarjaa on esitetty vuodesta 2001 lähtien, sekä MTV3:lla että sen lisäkanava Subilla.


title: Selviytyjät

text: Tehtävänä on 39 päivän (Australian kaudella 42 päivän) aikana pystyä säilymään mukana kilpailussa ja lopulta voittaa koko kilpailu. Kisassa on jaksoittain kahdenlaisia kilpailuja: palkintokilpailuja, joissa heimo voi voittaa syötävää, tavaroita ja erilaisia etuja itselleen. Koskemattomuuskilpailuissa tarkoituksena on saada itselleen koskemattomuussymboli, joka takaa sananmukaisesti heimolleen koskemattomuuden. Tällöin kyseinen heimo ei joudu heimoneuvostoon, jossa ryhmä joutuu pudottamaan yhden jäsenistään pois äänestyksellä. Lisäksi tärkeää on ryhmän välinen kanssakäyminen, jota kuvaajat päivittäin kuvaavat näiden leireissä.


title: Selviytyjät

text: Kun jäljellä on noin yhdeksän kilpailijaa, heimot yhdistetään ja yksilökilpailu alkaa. Seitsemän (kaudesta 13 eteenpäin 9) kilpailijaa pääsee tuomaristoon (jury), joka äänestää kaudesta riippuen joko kahdesta tai kolmesta viimeiseksi jääneestä kilpailijasta voittajan. Voittaja julkistetaan suorassa tv-lähetyksessä Yhdysvalloissa sen jälkeen, kun sarja on esitetty televisiosta.


title: Selviytyjät

text: Palkintona on suuri summa rahaa, useimmiten miljoona dollaria, jonka voittaja saa. Lisäksi monella kaudella kilpailun aikana kilpaillaan auton voitosta. Yleensä toiseksi tullut voittaa noin 250 000 Yhdysvaltain dollaria. Kolmanneksi tullut voittaa 125 000 dollaria ja neljänneksi tullut 100 000 dollaria. Eri kausien päätösjaksoissa on jaettu palkintoina autoja ja lisää rahaa. Yhdysvaltalaisen tavan mukaan jokainen kilpailija joutuu itse maksamaan voitoistaan verot.


title: Selviytyjät

text: Kilpailun aikana kilpaillaan niin sanotusta palkintokilpailusta, jossa yleensä on ollut palkintona ruokaa tai jotain ylellistä.


title: Selviytyjät

text:
Selviytyjiä kuvataan yleensä eksoottisissa rantakohteissa, jossa meri on lähellä. Poikkeuksen tähän teki esimerkiksi Afrikan kilpailu, jossa kilpailijat olivat keskellä paahtavaa autiomaata. Kaikista eniten Selviytyjiä on kuvattu Samoalla.
Suosituin manner Selviytyjien kuvauspaikkoina on ollut Etelä-Amerikka.


title: Selviytyjät

text:
Sinisellä korostettua näytetään parhaillaan Suomessa.
Punaisella korostettua näytetään parhaillaan Yhdysvalloissa.
Oranssilla korostettua kuvataan parhaillaan.


title: Selviytyjät

text: käytiin Malesiassa, Pulau Tigan saarella. Kisassa oli mukana 16 kilpailijaa. Kisan voitti "Richard Hatch". Tämä oli ensimmäinen ja viimeinen kerta kun kilpailun voittaja julkistettiin suoraan Borneossa. Myöhemmissä tuotantokausissa kilpailun voittaja julkistetaan aina Yhdysvalloissa, yleisön silmien alla.


title: Selviytyjät

text: Kyseisen kauden päätyttyä levisi kohu kilpailija B.B. Andersenin kuolemasta, mutta myöhemmin selvisi, että kyseessä oli vain juoru.


title: Selviytyjät

text: Kilpailun voittaja, Richard Hatch, joutui vankilaan vuonna 2006 veropetoksen takia. Hän oli pimittänyt tietoja voittorahoistaan verottajalta. Vankeustuomion pituus oli noin 4,5 vuotta.


title: Selviytyjät

text: Kilpailu käytiin Australian takamailla, Herbet Riverillä, Queenslandissä. Kilpailu kuvattiin vuonna 2000. Kilpailun voitti "Tina Wesson". Kilpailun aikana Michael Skupinista tuli ensimmäinen Selviytyjistä evakuoitu kilpailija, joka loukkasi itsensä kilpailussa niin pahasti, että tarvitsi välitöntä hoitoa mantereella. Skupin sai vakavia palovammoja kaaduttuaan nuotioon. Ainoan kerran kilpailu kesti 42 päivää.


title: Selviytyjät

text: Afrikan selviytyjät kuvattiin Shaban kansallispuistossa, Keniassa. Joukkueet sekoitettiin kesken kisan ensimmäistä kertaa. Kisan voitti "Ethan Zohn".


title: Selviytyjät

text: Kilpailu kuvattiin vuonna 2001 Nuku-Hiva saarella Marquesassaarilla. Kisan voitti "Vecepia Towery". Ensimmäistä kertaa Selviytyjien historiassa kaksi naista oli finaalissa.


title: Selviytyjät

text: Kilpailu käytiin Koh Tarutao -saarella. Voittajana oli "Brian Heidik". Ensimmäistä kertaa Selviytyjissä joukkueita ei ollut määrätty ennalta, vaan ne valittiin kilpailun ensimmäisessä jaksossa. Joukkueiden valitsijoina oli kaksi kilpailijaa. Finaalissa olevat henkilöt olivat kummatkin miehiä, ensimmäistä kertaa sarjan historiassa.


title: Selviytyjät

text: Kisa käytiin Brasiliassa, Floresta de Vidalla. Kisan voitti "Jenna Morasca". Ensimmäistä kertaa kisan aikana joukkueet olivat jaettuina naisiin ja miehiin.


title: Selviytyjät

text: Kilpailun paikkana oli Panama ja kisan voitti "Sandra Diaz-Twine". Ensimmäisen kerran koko kilpailun historiassa osa kilpailijoista sai tulla takaisin kilpailuun vaikka heidät oli äänestetty ulos kisasta.


title: Selviytyjät

text: Kaudessa esiintyi myös kaikkien aikojen vihatuimmaksi kilpailijaksi äänestetty "Jon Dalton", lempinimeltään "Jonny Fairplay".


title: Selviytyjät

text: Kisan kilpailijat olivat edellisten tuotantokausien kilpailijoita ja voittajia. Kilpailun voitti "Amber Brkich", joka kilpaili tuotantokaudella 2. Kisa käytiin Pearl Islandilla, Panamassa. Ensimmäistä kertaa kilpailijat oli jaettu kolmeen eri joukkueeseen. Kilpailu johti kahden kilpailijan, Robin ja Amberin, kihlaukseen. Myöhemmin Rob ja Amber kilpailivat kahdessa The Amazing Race kilpailussa. Kilpailussa voitti toisen miljoonan myös Rupert Boneham, joka oli yleisön suosikki sarjassa. Sue Hawk (Borneo) jätti kilpailun kesken koettuaan mielestään seksuaalista häirintää. Toinen kilpailija, Jenna, jätti leikin kesken äitinsä kuoleman takia.


title: Selviytyjät

text: Kisan voitti "Chris Daugherty". Kisa kuvattiin vuonna 2004 Vanuatun saarilla. Joukkueet on jaettu naisiin ja miehiin toisen kerran.


title: Selviytyjät

text:
Kisa esitettiin vuonna 2005 ja kuvattiin Filippiinien saaristossa. Kisan voitti "Tom Westman". Kisan alussa mukana oli ensimmäistä kertaa 20 kilpailijaa. Pelin alussa kilpailijat jaettiin heimoihin. Jonathan ja Wanda jäivät ulkopuolelle ja he putosivat. Ulong-heimosta putosivat kaikki kilpailijat paitsi Stephenie ja hänet siirrettiin Koror-heimoon.
Jury: Coby, Janu, Stephenie, Gregg, Caryn, Jenn, Ian


title: Selviytyjät

text: Kisa kuvattiin Yaxhá-Nakum-Naranjon kansallispuistossa, lähellä tunnetumpaa Tikalin kansallispuistoa. Kisassa oli mukana 18 kilpailijaa, joista kaksi oli mukana myös 10. tuotantokaudella. Kisan voitti "Danni Boatwright".


title: Selviytyjät

text: Kilpailu kuvattiin vuonna 2005 ja esitettiin Yhdysvalloissa vuoden 2006 alkupuoliskolla. Tämä on kolmas kerta kun Panamaa käytettiin Selviytyjien kilpailukohteena. Kilpailussa oli mukana 16 henkilöä, jotka jaettiin kilpailun alussa neljään joukkueeseen (ensimmäistä kertaa ikinä), jotka yhdistettiin jo toisessa jaksossa kahdeksi. Toista kertaa kilpailija joutui jättämään kilpailun kesken, kun Bruce Kanegai pyysi lääkäreiden apua päiviä jatkuneeseen sairauteensa. Kilpailun voitti "Aras Baskauskas".


title: Selviytyjät

text: Selviytyjien 13. kilpailu kuvattiin kesäkuussa Cookinsaarilla Aitutakin atollilla ja se esitettiin Yhdysvalloissa syksyllä 2006. Ensimmäistä kertaa sarjan historiassa joukkueet oli jaettu etnisin perustein. Kilpailussa oli mukana 20 kilpailijaa ja sen voitti "Yul Kwon." 5-4 äänestyksessä.


title: Selviytyjät

text:
Selviytyjien 14. kilpailu kuvattiin Fidžilla, Vanua Levussa, 30. lokakuuta – 7. joulukuuta. Mukana oli 19 kilpailijaa. Kilpailun voitti Earl Cole päihittäen Cassandra Franklinin ja Dre "Dreamz" Herdin 9-0-0 äänestyksellä, joka on ensimmäinen yksimielinen äänestys koko ohjelmasarjan historiassa. Dreamz todettiin myös tähän mennessä rottamaisimmaksi kilpailijaksi pettäessään lupauksensa autosta Yau-Man nimiselle kilpailijalle. Yau-man äänestettiin parhaaksi pelaajaksi.
Jury: Rocky, Lisi, Michelle, Engardo, Mookie, Alex, Stacy, Boo ja Yau-man.


title: Selviytyjät

text:
Selviytyjien 15. tuotantokausi kuvattiin huhti-toukokuussa 2007 Kiinassa. Kilpailussa oli mukana 16 kilpailijaa.
Kilpailun voitti Todd Herzog.
Jury: Jamie, Jean-Robert, Frosti, James, Erik, Peih-Gee ja Denise


title: Selviytyjät

text:
Selviytyjien 16. tuotantokausi kuvattiin 29. lokakuuta - 6. joulukuuta 2007 Mikronesiassa. Kilpailussa oli mukana 20 kilpailijaa. Mikronesiassa kilpailevat vastakkain uudet kilpailijat (fanit) sekä aikaisemmista kausista vanhoja katsojien suosikkeja (favorites). Kilpailun voitti Parvati Shallow (Cooksaaret). Hänen kanssaan finaalissa oli Amanda (Kiina).
Jury: Eliza (Vanuatu), James (Kiina), Ozzy (Cooksaaret), Jason, Alexis, Erik, Natalie, Cirie (Panama).


title: Selviytyjät

text: Selviytyjien 17. tuotantokausi alkoi Yhdysvalloissa 25. syyskuuta 2008. Kilpailun voitti Robert "Bob" Crowley äänin 0-3-4 (Sugar 0, Susie 3, Bob 4.) 57-vuotias Bob todettiin myöhemmin kaikkien aikojen vanhimmaksi selviytyjien voittajaksi.


title: Selviytyjät

text:
Selviytyjien 18. tuotantokausi pidettiin Tocantins-vuorilla. Kilpailuun osallistui 16 kilpailijaa, jotka jaettiin kahteen heimoon, Jalapaoon ja Timbiraan. Jalapaoon kuuluivat Sandy, Sydney, Carolina, Taj, Joe, Stephen, J.T. ja Spencer, kun taas Timbirassa kilpailivat Coach, Tyson, Brendan, Jerry, Candace, Sierra, Debbie ja Erinn. Kilpailun voitti James "J.T." Thomas Jr. Hän on toinen kilpailija "Selviytyjien" historiassa, joka sai kaikki juryn äänet voittaessaan Stephen Fishbachin äänin 7-0. Hänet äänestettiin myös fanien suosikkikilpailijaksi. Päivänä 21 Joe evakoitiin, koska hänen polvensa tulehtui, ja hän oli vaarassa menettää jalkansa tai jopa kuolla.
Jury: Brendan, Tyson, Sierra, Debbie, Coach, Taj, Erinn.


title: Selviytyjät

text:
kuvattiin Samoalla. Kilpailijat oli jaettu jo alussa kahteen heimoon, Foa Foa ja Galu. Foa Foan jäsenet ovat Mick, Jaison, Russell H, Ben, Mike, Ashley, Natalie, Elizabeth, Marisa ja Betsy. Galun jäsenet ovat Brett, Dave, Erik, Russell S, John, Kelly, Laura, Monica, Ramboo/Shamboo ja Yasmin. Epätavallisesti tällä tuotantokaudella heimot yhdistyivät kun 12 kilpailijaa oli jäljellä, Galun johtaessa 8-4. Natalie White voitti Russell Hantzin ja Mickin äänin 7-2-0.
Jury: Erik, Kelly, Laura, John, Dave, Monica, Shambon, Jaison, Brett.


title: Selviytyjät

text:
Toista kertaa sarjan historiassa kaikki 20 kilpailijaa ovat olleet jo aiemmin mukana. Heroes-heimon ("Sankarit") pelaajat ovat pelanneet aiemmin suhteellisen reilua peliä, siinä missä Villains-heimon ("Konnat") pelaajat ovat juonitelleet, manipuloineet, pettäneet liittolaisensa ja valehdelleet.
Heroes-heimossa kisailevat
Amanda (Kiina (3.) & Mikronesia (2.))
Candice (Cooksaaret (8.))
Cirie (Panama (4.) & Mikronesia (3.))
Colby (Australia (2.) & All-Stars (11.)
James (Kiina (7.), Mikronesia (7.))
JT (Tocantins (1.))
Rupert (Pearl Islands (7.) & All-Stars (4.))
Stephenie (Palau (7.) & Guatemala (2.))
Sugar (Gabon (3.)
Tom (Palau (1.))
Villains-heimossa Coach (Tocantins (5.)), Courtney (Kiina (2.)), Danielle (Panama (2.)), Jerri (Australia (8.) & All-Stars (10.)), Parvati (Cooksaaret (6.) Mikronesia (1.), Randy (Gabon (8.), Rob (Marquesassaaret (10.) All-Stars (2.)), Russell (Samoa (2.), Sandra (Pearl Islands (1.)) ja Tyson (Tocantins (8.)). Tällä kertaa sarjan logossa lukee perinteisen "Outwit, Outplay, Outlast":in sijasta "Return, Revenge, Redemption" ("Paluu, Kosto, Lunastus"). Tuotantokausi kuvattiin pian Selviytyjät - Samoan kuvausten jälkeen. CBS näytti 20. tuotantokauden 11. helmikuuta 2010 alkaen. Kilpailun voitti Sandra Diaz-Twine 6-3-0 äänestyksessä.


title: Selviytyjät

text:
Selviytyjien 21. tuotantokausi kuvattiin Nicaragualla, ja esitettiin Amerikassa syksyllä 2010. Kilpailijat jaettiin eri heimoihin iän perusteella. Koska kahdessa edellisessä kaudessa piilotettu immuniteetti-patsas löytyi liian helposti, se on nyt piilotettu eri tavalla ja sen löytämisvihjeet ovat piilosanoja. Uusi "Medallion of Power" -elementti on lisätty peliin ja se antaa heimolle etua, mutta jos sen käyttää, seuraavalla kierroksella sen saa toinen heimo käyttöönsä.
Kauden voitti Judson “Fabio” Birza 5-4-0 äänestyksessä.


title: Selviytyjät

text: Selviytyjien 22. tuotantokausi kuvattiin Nicaragualla, ja esitettiin Amerikassa keväällä 2011. Uusien kasvojen lisäksi mukana ovat myös Russell Hantz (jo 3. kertaa) ja Rob Mariano (4. kertaa). Kauden uutuus on "Redemption island", saari, jonne kilpailijat lähetetään sen jälkeen, kun heidät on äänestetty pois heimoneuvostossa. Saarella pudonneet kilpailijat joutuvat kohtaamaan toisensa kaksintaisteluhaasteessa, jonka häviäjä joutuu pelistä lopullisesti ulos. Haasteen voittaja saa aina jatkaa eloaan saarella, ja lopulta tälle tarjoutuu mahdollisuus palata varsinaiseen peliin jossain vaiheessa kautta uudestaan. Ensimmäisenä Redemption Islandilta palasi Matt Elrod top 12 kohdalla, mutta kuitenkin joutui heti takaisin. Toisena Redemption Islandilta palasi Andrea Boehlke, joka myös äänestettiin heti pois.


title: Selviytyjät

text: Kauden voitti jo neljättä kertaa pelissä mukana ollut Rob Mariano (äänestyksessä 8–1–0), jonka taktiikkaa kehuttiin kaikkien aikojen parhaaksi koko Selviytyjien historiassa.


title: Selviytyjät

text: Selviytyjien 23. tuotantokausi kuvattiin Samoalla jo kolmannen kerran, ja esitettiin Amerikassa syksyllä 2011. Mukana oli tällä kertaa kuusitoista uutta kilpailijaa, sekä kaksi vanhaa kilpailijaa, Ozzy Lusth ja Benjamin "Coach" Wade. Redemption Island palasi takaisin, mutta tällä kertaa siellä ei ollut kuin kaksi kilpailijaa kerrallaan.


title: Selviytyjät

text: Kauden voitti Sophie Clarke äänestyksellä 6-3-0


title: Selviytyjät

text: Kausi kuvattiin jälleen Samoalla. Mukana on kahdeksantoista kilpailijaa. Heimot on jaettu miehiin ja naisiin. Kausi sai ensi-iltansa helmikuussa 2012. Molemmat heimot elävät yhdessä samassa leirissä. Ensimmäistä kertaa sarjan historiassa koskemattomuuden voittanut joukkue halusi vapaaehtoisesti mennä heimoneuvostoon.


title: Selviytyjät

text: --- Kim Spradlin voitti viimeisessä äänestyksessä äänin 7-2-0 ---


title: Selviytyjät

text: Selviytyjien 25. tuotantokausi kuvattiin Filippiineillä. Kisaan osallistui viisitoista uutta kilpailijaa, ja kolme konkaria, Michael Skupin, Jonathan Penner ja Russell Swan. Kausi esitettiin Amerikassa syyskuussa 2012. Tällä kaudella kisassa oli kolme heimoa. Kilpailun voitti Denise Stapley. Hän oli myös ensimmäinen kilpailija, joka joutui kaikkiin heimoneuvostoihin.


title: Selviytyjät

text: MTV3 ilmoitti helmikuussa 2012 aloittavansa "Selviytyjät Suomi" -ohjelman tuotannon. Ensimmäinen tuotantokausi kuvattiin touko–heinäkuun 2012 aikana Malesiassa, jossa kuvattiin myös Nelosen esittämän "Suomen Robinson" -sarjan molemmat tuotantokaudet. Vuosina 2001–2005 MTV3 esitti hieman "Selviytyjiä" muistuttanutta "Suuri Seikkailu" -ohjelmaa, jota kuitenkin kuvattiin Suomessa sekä MTV3:n Thaimaassa kuvattu ja maaliskuussa 2012 alkanut "Viidakon tähtöset" -sarja myös hiukan muistuttaa "Selviytyjät"-sarjaa.


title: Sokeus

text: Sokeus on väliaikainen tai pysyvä näköaistin puuttuminen.


title: Sokeus

text: Sokea ihminen ei kykene havaitsemaan valon aallonpituuksien ja voimakkuuksien vaihteluita. Sokeus voi aiheutua silmien, näköhermojen tai aivojen näkökeskuksen vammasta. Sokeus ei yleensä ole täydellinen, vaan ihminen aistii vähäisesti valon vaihteluita. Sokeus voi olla synnynnäistä tai voi johtua myöhemmin syntyneestä vammasta tai sairaudesta.


title: Sokeus

text: Näkövammaiseksi määritellään henkilö, jonka paremman silmän laseilla korjattu näöntarkkuus on heikompi kuin 0,3, ja sokeaksi, jos paremman silmän laseilla korjattu näöntarkkuus on alle 0,05 tai näkökenttä supistunut halkaisijaltaan alle 20 asteeseen tai jos toiminnallinen näkö on jostain muusta syystä vastaavalla tavalla heikentynyt. Sokeiksi luokitellaan syvästi heikkonäköiset, lähes sokeat ja täysin sokeat. Kaikilla itsenäinen liikkuminen tuottaa ongelmia, ja jokapäiväisestä elämästä täytyy selvitä pääasiassa muiden aistien avulla. Sokeus on harvinaisempi näkövamma kuin heikkonäköisyys.


title: Sokeus

text: Aivokuoren vaurion takia sokeutuneilla tavataan joskus sokeanäköä. Amauroosiksi nimitetään ilman havaittavia silmän alueen vammoja tapahtunutta sokeutumista. Sokeus poikkeaa agnosiasta, josta kärsivä ei kykene hahmottamaan näkemäänsä.


title: Sokeus

text: Sokeudella on lukuisia syitä. Sairauksia ovat muun muassa trakooma, harmaakaihi, glaukooma, jokisokeus, diabeettinen retinopatia, retinitis pigmentosa, silmäpohjan ikärappeuma, Stargardtin tauti sekä useat melko harvinaiset oireyhtymät, kuten Bardet-Biedl. Synnynnäinen epämuodostuma, josta kärsivällä silmät puuttuvat, tunnetaan nimellä anoftalmia; täydellinen anoftalmia ja siitä johtuva näkökyvyn puuttuminen on kuitenkin äärimmäisen harvinainen. Kaihi on kehitysmaissa johtava sokeuden syy. On arvioitu, että jopa 10–18 % sokeina syntyneistä kärsii Leberin synnynnäisestä amauroosista.


title: Sokeus

text: Joillakin sokeus saattaa olla seurausta tapaturmasta tai sympaattisesta oftalmiasta. Tapaturmat ja yleensä niiden aiheuttama silmäverenvuoto ovat keskeinen syy varsinkin toisen silmän sokeutumiseen. Ilman leikkausta verkkokalvon irtauma johtaa sokeutumiseen.


title: Sokeus

text: Joskus sokeuden aiheuttaa myrkytys. Esimerkiksi metanoli saattaa melko vähäisinäkin annoksina tuhota näön. Kiniinin yliannostus saattaa vahingoittaa näköä ja aiheuttaa jopa sokeutumisen.


title: Sokeus

text: Sokeus on harvoin tietoisesti aiheutettua. Historiallisesti sokeuttamista on käytetty kidutukseen tai vastustajan toiminnan vaikeuttamiseen, kuten oli muun muassa Maunu Sokean kohdalla.


title: Sokeus

text: Sokeat henkilöt käyttävät usein apuvälineenään valkoista keppiä, jolla voi tunnustella esteitä. Valkoinen väri kiinnittää huomiota ja kertoo muita liikenteessä kulkijoita henkilön sokeudesta onnettomuuksien välttämiseksi.


title: Sokeus

text: Braillen kehittämä pistekirjoitus on sokeille kehitetty kirjoitusjärjestelmä. Braille-merkit ovat kohopisteitä, joita voi lukea tunnustelemalla.


title: Sokeus

text: Nykyään sokeasta käytetään mieluummin termiä "näkövammainen" ja sokeudesta termiä "näkövamma" tai "näkövammaisuus", ellei tarkoituksellisesti viitata heikkonäköisyyttä huonompaan näkökykyyn.


title: Sokeus

text: Kuntoutuksen ja teknisten apuvälineiden (muun muassa tietokoneen pistenäyttö tai puhesyntetisaattori) ansiosta jopa täysin sokeat näkövammaiset pystyvät osallistumaan laajasti koulutukseen, työelämään ja muihin yhteiskunnan toimintoihin. Television käytön ja teatterissa käynnin avuksi on kehitetty kuvailutulkkaus ja äänitekstitys.


title: Sokeus

text: Sokeille kehitetään keinotekoista silmää, joka antaa heille mahdollisuuden nähdä jotain. Keinosilmää voidaan arvoiden mukaan alkaa käyttää potilailla 2010-luvun alkupuolella.


title: Sokeus

text: Suomessa arvioidaan olevan alle 10 000 sokeaa henkilöä. Sokeiden ja lievemmin näkövammaisten etuja ajaa maassa Näkövammaisten liitto ry.


title: Sokeus

text:
Suomen ensimmäinen sokeiden opettaja Helsinkiin vuonna 1865 perustetussa ruotsinkielisessä sokeainkoulussa
oli Johanna Matilda Linsén.


title: Sokeus

text: Toisinaan tyhmyyttä kutsutaan vertauskuvallisesti sokeudeksi. Vertaus on helposti ymmärrettävissä sen pohjalta, että kumpikin tila on määriteltävissä lähinnä ominaisuuden puutteena tai vastakohtana: tyhmyys järjellisen ja konkreettinen sokeus fysikaalisen näkökyvyn suhteen.


title: Junalautta

text: Junalautta on laiva, jolla voidaan kuljettaa rautatiekalustoa. Junalautan kannella, jolla kalustoa kuljetetaan, on raiteet joita pitkin kalusto ajetaan alukseen ja sieltä pois. Maissa raiteet liitetään rautatieverkkoon. Periaatteeltaan junalautta on autolautan kaltainen ja tällainen kuljetusmuoto soveltuu hyvin painaville ja tilaavieville tavaroille.


title: Junalautta

text: Matkustajajunia kuljettavassa junalautassa on asemalaiturit. Merimatkan ajaksi juna voidaan jakaa neljäänkin osaan, ja joka osastosta pääsee merimatkan ajaksi kannelle. Junasta poistuessaan matkustajan on katsottava laiturikoodi, jotta osaa palatessaan takaisin omaan vaunuunsa. Samassa junalautassa voi olla eri määränpäihin meneviä junia.


title: Junalautta

text: Suomen junalauttaliikenne alkoi vuonna 1967 Naantalista Tukholmaan. Muutaman vuoden kestäneessä liikenteessä toimi vuoron perään Ruotsin valtionrautateiden (SJ) omistamat junalautat M/S Starke, M/S Drottningen ja M/S Trelleborg.


title: Junalautta

text: Uudelleen Suomen junalauttaliikenne alkoi 15. helmikuuta 1975, kun saksalainen M/S Railship I aloitti liikennöinnin Hangon ja Travemünden välillä. Aluksella oleville yhteensä 1 370 metriä pitkille raiteille mahtui 50—60 vaunua. Niiden telit ja pyöräkerrat vaihdettiin Hangossa Suomen ja Saksan eri raideleveyksien vuoksi. Alusta pidennettiin heinä–elokuussa 1979 27,2 metriä. Raiteisto piteni tällöin 1 779 metriin.


title: Junalautta

text: Lisääntyvää liikennettä varten vuonna 1985 hankittiin toinen, hieman edellistä suurempi alus, M/S Railship II, joka kastettiin Travemündessä 22. marraskuuta 1984. Aluksen pituus oli 186,5 metriä ja sen 1 943-metrisille raiteille mahtui kerralla 85 rautatievaunua. Samalle reitille hankittiin vielä kolmaskin junalautta, M/S Railship III, joka aloitti liikenteen 3. maaliskuuta 1990. Tässä 189,70 metriä pitkässä aluksessa on kolmella kannella raiteita yhteensä kaksi kilometriä. Alukseen mahtuvien noin 88 vaunun lastaus hissin avulla kestää noin 5–6 tuntia. Alus voi kuljettaa kansillaan myös kumipyöräkalustoa eli henkilö- ja kuorma-autoja.


title: Junalautta

text: Muitakin junalauttareittejä avattiin: M/S Finnmaid (valmistui vuonna 1972) aloitti liikenteen Uudestakaupungista Ruotsiin 2. tammikuuta 1989. Lisäksi Silja Line perusti SeaWind Linen liikennöimään Turku–Tukholma väliä matkustaja-, auto- ja junalautta M/S Sea Windillä. Aiemmin Saga Wind -nimisenä purjehtinutta alusta uudistettiin Blohm + Vossin telakalla sellaiseksi, että sen rautatiekannelle mahtui 26 junanvaunua. Lauttalaiva luovutettiin SeaWind Linelle 31. tammikuuta 1989 ja liikenne alkoi 23. huhtikuuta. Sea Wind kuljettaa junanvaunut pääkannella, autot ylimmällä ja laivakannella. Silja Line, Railship ja Effoa perustivat junavaunukuljetuksia hoitamaan uuden Sea Rail -yhtiön.


title: Junalautta

text: Nykyisin Suomen ainoa junalauttasatama sijaitsee Turussa, kun Hangon Railship-liikenne siirtyi kokonaan sinne. Liikenne Turusta alkoi kesäkuun alussa vuonna 1998. Turun Satama rakennutti Pansioon uuden laiturin, rampin ja ratapihan, telinvaihtohallin rakennutti Finncarriers. Vuonna 1999 SeaWind Line hankki Turku–Tukholma reitille toisen aluksen M/S Star Windin. Vuonna 1977 Norjassa valmistunut alus oli aiemmin nimeltään M/S Rostock.


title: Junalautta

text: Nykyään junalauttaliikenne Suomeen on lopetettu.


title: Junalautta

text: Rautatievaunut siirretään alukseen pitkin kiskoja, jotka jatkuvat laiturilta ramppia pitkin alukseen. Rampin toinen pää on saranoitu laituriin ja toinen pää lasketaan aluksen perässä olevalle hyllylle.


title: Junalautta

text: Koska vedenkorkeus vaihtelee muutenkin kuin vuoroveden takia ja laivakin vajoaa kun sitä lastataan, rampille syntyy pituussuuntainen kallistuma. Vaunuja siirtävien veturien nousukyky on yleensä 1,5–3,5 astetta, joka on paljon vähemmän kuin kumipyöriä käyttävien autojen 6–7 astetta. Jos vuoroveden korkeusvaihtelu on 7 metriä, tulee rampin pituudeksi 60–70 metriä, joten junalautta ei voi kuljettaa ramppia mukanaan.


title: Junalautta

text: Kun pitkälle ja painavalle rampille ajetaan lastattu vaunujono, niin rampin pää painaa aluksen perää melkoisella voimalla. Jotta perän painuminen ja nouseminen vaunujen siirtyessä sisemmälle laivaan ei häiritsisi lastausta, on rampissa joko hydraulinen tai vintturin avulla toimiva kevennysjärjestelmä. Rampin omaa painoa voidaan kompensoida myös vastapainoilla.


title: Junalautta

text: Kun vaunujono siirretään aluksen laidalle, se kallistaa alusta. Tätä kallistumaa kompensoidaan pumppaamalla vettä toiselle laidalle aluksen painolastijärjestelmässä. Rampin pitää kuitenkin sallia alukselle muutaman asteen kallistuma.


title: Junalautta

text: Kun vaunuja jarrutetaan laivan sisällä, syntyy voima, joka työntää alusta irti rampista. Tätä liikettä varten rampin ja aluksen välillä on liikkumismahdollisuus ja hydraulinen vaimennus. Ramppi voi liikkua hivenen myös sivusuunnassa, sillä tuuli voi liikuttaa alusta lastauksen aikana. Rakenteiden pitää olla myös sellaisia, että lumi ja jää ei estä rampin käyttöä.


title: Serbiankuusi

text: Serbiankuusi ("Picea omorika", serbiaksi: Панчићева оморика, Pančićeva omorika) kuuluu kuusiin ja mäntykasveihin. Serbiankuusi on Serbiasta kotoisin oleva, harvinainen Drina-joen varrella Länsi-Serbiassa ja Unkarissa lähellä Visegrádin kaupunkia kasvava puu. Luontaisella kasvualueellaan se kasvaa 1000–1500 metrin korkeudessa.


title: Serbiankuusi

text: Alun perin serbiankuusen löysi serbialainen kasvitieteilijä Josif Pančić vuonna 1875 Tara-vuorelta läheltä Zaovinen kylää. Puu nimettiin löytäjänsä mukaan (kts. serbialainen nimi). Emanuel von Purkyne viimeisteli työn vuosia myöhemmin.


title: Serbiankuusi

text: Serbiankuusi on keskikokoinen puu, kasvaen 20-35 metriä korkeaksi. Suomen olosuhteissa pituus jää noin 20 metriin. Latvus on paljon kapempi ja tiheämpi kuin metsäkuusella. Paksuja neulasia on runsaasti ja ne kasvavat tiiviisti. Pituutta neulasilla on 10–20 mm, ulkonäöltään ne ovat litteähköjä ja tylppäkärkisiä. Neulaset siirottavat sivuille ja yläviistoon. Väriltään ne ovat tummanvihreitä yläpinnalta. Alapinnalla on vaaleat raidat, jonka vuoksi lehvästö näyttää usein hieman sinertävältä tai hopeanväriseltä. Kävyt ovat 4–7 senttimetrin pituisia, nuorena lähes tummia, mutta ne vaalenevat vanhetessaan. Serbiankuuselle erittäin koristeelliset kävyt ilmestyvät jo nuorena. Niiden käpysuomut ovat pyöreä- ja leveäkärkiset.


title: Serbiankuusi

text: Serbiankuusi on yleinen myös luontaisen esiintymisalueensa ulkopuolella. Komean säännöllisen ja maahan asti ulottuvan latvuksensa ja runsaiden neulastensa ansiosta serbiankuusi on yleinen puutarhoissa. Kapea kasvutapa vie myös vähän tilaa. Pohjois-Euroopassa ja Yhdysvalloissa sitä kasvatetaan paljon, koska se menestyy suuressa maalaatujen kirjossa, happamasta savesta hiekkaiseen ja kuivaan maaperään. Serbiankuusi kestää myös hyvin kaupunkien ilmansaasteita.


title: Serbiankuusi

text: Okakuusen ("Picea pungens") ohella serbiankuusi on Suomessa käytetyimpiä koristekuusia, jotka menestyvät aina Oulun korkeudella asti. Ensimmäiset siemenet saatiin Suomeen vuonna 1907 Arboretum Mustilaan. Serbiankuusta kasvatetaan joulukuusiksi ja varsinkin Pohjois-Euroopassa paperin tuotantoon.


title: Boeing KC-135 Stratotanker

text: Boeing KC-135 Stratotanker on ilmatankkauslentokone, jonka Yhdysvaltain ilmavoimat otti käyttöön vuonna 1957. Koneen ensilento oli vuonna 1956.


title: Boeing KC-135 Stratotanker

text: Se perustuu Boeingin 367-80 "Dash 80" -malliin. Malli korvasi KC-97 -tankkerin.


title: Boeing KC-135 Stratotanker

text: Boeing on ilmoittanut saaneensa 24. helmikuuta 2011 sopimuksen KC-46 -tankkerin kehittämiseen Boeing 767 -koneen pohjalta.


title: Boeing KC-135 Stratotanker

text: KC-135 Stratotankerin tarkoituksena on ollut tarjota Yhdysvaltain strategisten ilmavoimien B-47 Stratojeteille ja sittemmin B-52 Stratofortresseille mahdollisuuden pysyä ilmassa ja saada kylmänsodan aikana Neuvostoliittoon tehtävälle ensi- tai vastaiskulle riittävät lentopolttoaineet laskeutumatta maahan välillä.


title: Boeing KC-135 Stratotanker

text: Tankkaus maassa olisi tehnyt B-52:sta riippuvaisen lentokenttien sijainnista ja olisi pidentänyt maaliin lentoaikaa merkittävästi. Lisäksi lennon onnistuminen olisi riippuvaista siitä, onko reitin lentokentät kunnossa vai tuhottu. Ilmatankkauskoneet edustavat nykyaikaisten taktisten ilmaoperaatioiden liikkuvuutta ja pitkän matkan, jopa globaalista toimintakyvyä. Samaa kykyä edustavat muun muassa globaalit viestintä-, tiedustelu- ja paikantamissatelliitit (GPS) sekä AWACS-tyyppiset tutka- ja taistelunjohtokoneet. Strategisessa mielessä raskaat ydinpommikoneet ovat menettäneet merkitystään ohjus- ja hävittäjätorjunnan sekä tutkatekniikan parantuessa.


title: Boeing KC-135 Stratotanker

text: KC-135 pystyy kuljettamaan yli 90 tonnin polttoainekuorman. Yhdysvaltain ilmavoimat tilasi ensimmäiset 29 KC-135-konetta vuonna 1954 ja vuoteen 1965 mennessä yhteensä 732 kappaletta. Mallin arvellaan pysyvän käytössä vuoteen 2020 asti.


title: Boeing KC-135 Stratotanker

text: Neuvostoliiton ja nykyisin Venäjän vastaavan kaltaisiin ilmatankkauskoneisiin kuuluu muun muassa Iljušin Il-76, jota on käytetty myös metsäpalojen sammuttamiseen ”vesipommittajana”.


title: Boeing KC-135 Stratotanker

text: Suomessa KC-135 Stratotanker on nähty Lappeenranta International Air Showssa 3. heinäkuuta 2005 ja ilmatankkausharjoituksissa vuosina 2009, 2010 ja 2013.


title: Boeing KC-135 Stratotanker

text: TIAS 2010 -lentonäytöksessä Tampereella oli yleisöllä mahdollisuus päästä tutustumaan koneeseen.


title: Hillel Slovak

text: Hillel "Slim" Slovak (13. huhtikuuta 1962 Haifa, Israel – 25. kesäkuuta 1988 Los Angeles, Yhdysvallat) oli Red Hot Chili Peppers -yhtyeen alkuperäinen kitaristi. Hän soitti yhtyeen kanssa kahdella albumilla. Vuonna 1985 Freaky Styley ja vuonna 1987 The Uplift Mofo Party Plan.


title: Hillel Slovak

text:
Slovak muutti Kaliforniaan vuonna 1967 viisivuotiaana. High School-vuosinaan Slovak opiskeli kitaransoittoa ja tutustui Anthony Kiedisiin sekä Michael "Flea" Balzaryyn. Näihin aikoihin tämä kolmikko perusti "Tony Flow and the Miraculously Majestic Masters of Mayhem" -yhtyeen. Vuonna 1983 yhtye muutti nimekseen Red Hot Chili Peppers.
Bändi tuli paikallisesti kuuluisaksi Los Angelesin alueella soittaen monia keikkoja kaupungin eri klubeissa. Red Hot Chili Peppersin saatua juuri levytyssopimuksen, Slovak ja rumpali Jack Irons jättivät bändin keskittyäkseen toiseen, myös levytyssopimuksen saaneeseen bändiin What Is This?.


title: Hillel Slovak

text: Slovak oli mukana perustamassa bändiä vuonna 1980. Bändin alkuajat olivat hyvin samanlaisia kuin Red Hot Chili Peppersin. Bändi kierteli Los Angelesin klubeja, joissa se soitti pieniä keikkoja. Bändin kanssa Slovak levytti kolme albumia. EP:n "Squeezed" vuonna 1984, studioalbumin "What Is This?" vuonna 1985 ja EP:n "3 Out of 5 Live" vuonna 1985. Bändin hajottua hän palasi takaisin Red Hot Chili Peppersiin.


title: Hillel Slovak

text: Bändin saatua menestystä, EMI tarjosi sille levytyssopimusta. Slovakin toisen bändin saatua myös sopimuksen, hän jätti Red Hot Chili Peppersin, koska se oli vieläkin vain sivuprojekti. Kun What Is This? levytti toista albumiaan, Slovak alkoi turhautua bändiinsä. Hän kysyi Flealta bändiin uudestaan liittymisestä. Samaan aikaan Kiedis ja Flea olivat tyytymättömiä Slovakin korvaajaan, Jack Shermaniin. Kun Flea kysyi Kiedikseltä, mitä mieltä hän olisi Slovakin liittymisestä uudestaan bändiin, Kiedis riemastui siitä. "The Red Hot Chili Peppers" -albumin julkistamiskiertueen jälkeen Sherman erotettiin ja Slovak liittyi uudestaan bändiin.


title: Hillel Slovak

text: Slovak levytti Red Hot Chili Peppersin kanssa kaksi albumia "Freaky Styley" vuonna 1985 ja "The Uplift Mofo Party Plan" vuonna 1987. Hänen viimeinen levytyksensä bändin kanssa oli cover-versio Jimi Hendrixin kappaleesta "Fire".


title: Hillel Slovak

text: Monet albumin The Uplift Mofo Party Plan kappaleet kertovat Slovakista ja joissain hänet mainitaan nimeltä, kuten "Me and My Friends" (""I've got to sing a little something that I haven't rehearsed it's about my man and his name is Hillel""/ ""like the devil knows hell I know Bob well"". "Slim Bob Billy" oli myös hänen lempinimensä), "Skinny Sweaty Man ja "No Chump Love Sucker".


title: Hillel Slovak

text: Slovak kuoli heroiinin yliannostukseen kotonaan vain 26-vuotiaana. Hänet on haudattu Hollywood Hillsissä Kaliforniassa sijaitsevalle Mount Sinai Memorial Park Cemetery -hautausmaalle. Slovakin esiintyminen Provinssirockissa Suomessa vuonna 1988 jäi hänen viimeisekseen.


title: Hillel Slovak

text: Kiediksen uran jatkuessa Red Hot Chili Peppersissä, hän on kirjoittanut monia Sloavakin muistoa kunnioittavia sanoituksia bändin kappaleisiin. Tällaisia lauluja ovat esimerkiksi:


title: Hillel Slovak

text: Mother's Milk -levyn kappale "Knock Me Down".


title: Hillel Slovak

text: Blood Sugar Sex Magik -levyllä oleva kappale "My Lovely Man" kertoo Slovakista mainiten hänet nimeltä. "Just in case you never knew / I miss you Slim I love you too". "Slim" oli Slovakin lempinimi, jonka hän sai hoikan ja pitkän olemuksensa ansiosta.


title: Hillel Slovak

text: By The Way -levyn kappale "This Is the Place" (""On the day my best friend died I could not get my copper clean"").


title: Hillel Slovak

text: The Getaway -levyn kappale "Feasting On The Flowers".


title: Grönlanninvalas

text: Grönlanninvalas ("Balaena mysticetus") on pohjoisilla merialueilla elävä suurikokoinen hetulavalaslaji.


title: Grönlanninvalas

text: Grönlanninvalas on tumma eikä kovin sulavalinjainen eläin, jonka alaleuka on kaareva ja yläleuka kapea. Sen hetulat ovat pidemmät kuin millään muulla hetulavalaalla, jopa yli kolmemetriset. Grönlanninvalaan kallo on kovaa luuta, ja se hakkaa päällään jään alapintaan puhkaistakseen hengitysaukkoja. Pisimmät grönlanninvalaat ovat yli 20-metrisiä naaraita; uros on jonkun verran pienempi. Grönlanninvalas on maailman toiseksi painavin eläin, ja sinivalaan ohella ainoa, jonka suurimmat yksilöt voivat painaa toistasataa tonnia. Tavallisesti grönlanninvalaan paino on noin 50–60 tonnia.


title: Grönlanninvalas

text: Vuonna 1999 löydettiin grönlanninvalas, joka todettiin silmän aminohappojen perusteella 211-vuotiaaksi. Toukokuussa 2007 inuitit löysivät Barrow’ssa, Alaskassa grönlanninvalaan, jonka kyljessä oli 1800-luvun lopulla käytetyn harppuunan kappaleita. Valaan iäksi arvioitiin noin 115–130 vuotta. Aiemminkin arveltiin, että grönlanninvalas voisi elää noin 80–100-vuotiaaksi.


title: Grönlanninvalas

text: Grönlanninvalas on ainoa hetulavalas, joka elää koko elämänsä arktisilla merialueilla. Pohjoisesta jäämerestä levinneisyys ylettyy Atlantin ja Tyynenmeren pohjoisimpiin osiin.


title: Grönlanninvalas

text: Grönlanninvalas siivilöi hetuloillaan planktonia vedestä. Se syö lähinnä "Calanus"-suvun äyriäisiä sekä "Spiratella"- ja "Limacina"-sukujen nilviäisiä.


title: Grönlanninvalas

text: Kansainvälinen luonnonsuojeluliitto luokittelee grönlanninvalaan nykyään elinvoimaiseksi lajiksi, sillä lajin yksilömäärä on maailmanlaajuisesti kasvussa. Beringinmeren, Tšuktšimeren ja Beaufortinmeren populaation arvioidaan olevan yli 7 000 yksilön suuruinen, ja sen arvioidaan palautuneen jo valaanpyynnin aloittamista edeltäneelle tasolle.


title: Moonsorrow

text: Moonsorrow on suomalainen, suomeksi laulava black metal ja folk metal vaikutteista, raskasta ja melodista metallia esittävä yhtye, jonka perustivat vuonna 1995 serkukset Henri ja Ville Sorvali.


title: Moonsorrow

text: Moonsorrow on saavuttanut vankkaa suosiota myös Suomen ulkopuolella, muun muassa Saksassa ja kiertänyt esiintymässä Pohjois-Amerikassa asti.


title: Moonsorrow

text: Serkukset Ville ja Henri Sorvali perustivat Moonsorrow'n vuonna 1995. He tekivät neljä demoa, joista julkaistiin kuitenkin vain kaksi: "Metsä (1997)" ja "Tämä ikuinen talvi (1998)". Toiset kaksi demoa, "Promo" ja "Thorns of Ice," joko hävisivät tai tuhottiin. "Tämä ikuinen talvi auttoi" yhtyettä hankkimaan levytyssopimuksen Plasmatica Recordsin kanssa. Samalla rumpukone korvattiin rumpali Marko Tarvosella.


title: Moonsorrow

text: Moonsorrow nauhoitti esikoisalbuminsa Tico Tico -studiolla helmikuussa 2000, mutta "Suden uni" -debyytin julkaisu lykkäytyi kesäkuuhun 2001. 2000 Moonsorrow teki muutamia keikkoja ja sessiojäseniksi otettiin mukaan Mitja Harvilahti ja Markus Eurén (taiteilijanimeltään Lord Eurén), jotka liittyivät kuitenkin pian pysyvästi mukaan yhtyeeseen.


title: Moonsorrow

text: Moonsorrow vaihtoi levy-yhtiötä pian "Suden unen" julkaisun jälkeen ja siirtyi Spinefarm Recordsin alaisuuteen. Toinen albumi "Voimasta ja kunniasta" julkaistiin vielä samana vuonna. Vuonna 2003 yhtye julkaisi kolmannen albuminsa, "Kivenkantajan", joka saavutti listasijoituksen 16 Suomen virallisella listalla. Vuonna 2004 tehtiin "Suden unesta" uudelleenjulkaisu, joka sisälsi live-DVD:n ja yhden uuden kappaleen, "Tulkaapa äijät!".


title: Moonsorrow

text: "Kivenkantajan" jälkeen yhtye uudisti hieman musiikillista linjaansa ja tuloksena oli aikaisempia huomattavasti enemmän black metal -vaikutteinen, mutta silti vahvasti akustinen, "Verisäkeet", jonka listasijoitus oli Suomessa parhaimmillaan 18. "Verisäkeiden" julkaisua seurasi Moonsorrow'n ensimmäiset Pohjois-Amerikan esiintymiset Yhdysvalloissa ja Kanadassa ja Euroopan kiertue Primordialin kanssa vuonna 2006. Vuonna 2007 julkaistiin vain kaksikappaleinen "V: Hävitetty", jota seurasi keikkailua Euroopassa, Pohjois-Amerikassa ja Suomessa.


title: Moonsorrow

text: Vuonna 2008 Moonsorrow julkaisi ensimmäisen EP:nsä "Tulimyrskyn", joka on hieman yli 68-minuuttinen, ollen siis EP:ksi varsin pitkä. Se ei kuitenkaan sisällä 29-minuuttisen nimikappaleensa lisäksi muuta uutta tuotantoa, vaan kaksi uudelleen tehtyä demoajan kappaletta ("Hvergelmir" ja "Taistelu Pohjolasta") sekä cover-versiot Metallican "For Whom the Bell Tolls" -kappaleesta sekä Mercilessin "Back to North" -kappaleesta.